cyanic-selkie/wikianc huggingface dataset:
റിച്ചാർഡ് ഹർഡിംഗ് ഡേവിസ്
ജീവിതരേഖ
1864 ഏപ്രിൽ 18 ന് പെൻസിൽവാനിയയിലെ ഫിലാഡെൽഫിയയിലാണ് റിച്ചാർഡ് ഹർഡിംഗ് ഡേവിസ് ജനിച്ചത്. അദ്ദേഹത്തിൻറെ മാതാവ് റെബേക്ക് ഹർഡിംഗ് ഡേവിസ് അക്കാലത്തെ പ്രമുഖ എഴുത്തുകാരിയും പിതാവ് ലെമുവൽ ക്ലാർക്ക് ഡേവിസ് സ്വയം ഒരു പത്രപ്രവർത്തകനും ഫിലാഡെൽഫിയ പബ്ലിക് ലെഡ്ജറിൻറെ എഡിറ്ററുമായിരുന്നു. യുവാവായ ഡേവിസ് എപ്പിസ്കോപ്പൽ അക്കാദമിയിൽ പഠനത്തിനു ചേരുകയും 1882 ൽ സ്വാർത്‍മോറ്‍ കോളജിലെ ഒരു വർഷത്തെ അസന്തുഷ്ടമായ പഠനത്തിനു ശേഷം ലെഹിഗ് യൂണിവേഴ്‍സിറ്റിയിലേയ്ക്കു പഠനം മാറ്റുകയും ചെയ്തു. അവിടെ അദ്ദേഹത്തിൻറ അമ്മാവനായ എച്ച്. വിൽസൺ ഹർഡിംഗ് ഒരു പ്രോഫസറായിരുന്നു. ലെഹിഗെയിലെ പഠനകാലത്ത് ഡേവിസ് ആദ്യ പുസ്തകമായ “ദ അഡ്വഞ്ചേർസ് ഓഫ് മൈ ഫിഷർമാൻ” 1884 ൽ പ്രസിദ്ധീകരിച്ചു. ഇത് ചെറുകഥകളുടെ ഒരു സമാഹാരമായിരുന്നു. ഇതിലെ ഭൂരിപക്ഷം കഥകളും വിദ്യാർത്ഥി മാസികയായ “the Lehigh Burr:” മുമ്പ് അച്ചടിച്ചു വന്നിരുന്നതായിരുന്നു. 1885 ൽ ഡേവിസ്, ജോൺസ് ഹോപ്കിൻസ് യൂണിവേഴ്‍സിറ്റിയിലേയ്ക്കു മാറി തന്റെ പഠനം തുടർന്നു. കോളജ് വിദ്യാഭ്യാസത്തിനുശേഷം പിതാവാൻറെ സഹായത്താൽ ഫിലാഡെൽഫിയ റിക്കാർഡിൽ ഒരു പത്രപ്രവർത്തകനായി ജോലി നേടിയെങ്കിലും താമസിയാതെ പിരിച്ചുവിടപ്പെട്ടു. പിന്നീട് കുറച്ചു കാലം ഫിലാഡെൽഫിയ പ്രസ്സിൽ ജോലി ചെയ്തതിനു ശേഷം കൂടുതൽ വരുമാനമുള്ള ന്യൂയോർക്ക് ഈവനിംഗ് സൺ എന്ന പത്രത്തിലെ ജോലി സ്വീകരിച്ചു. അവിടെ തൻറെ മികച്ച പ്രകടനം വെളിവാക്കുകയും സ്ഫോടനാത്മകവിഷയങ്ങളായ അബോർഷൻ, ആത്മഹത്യ, വധശിക്ഷ എന്നിവയെക്കുറിച്ച് ലേഖനങ്ങൾ എഴുതുകയും ചെയ്തു. 1889 മെയ് മുതൽ ജൂൺവരെയുള്ള കാലത്ത് പെൻസിൽവാനിയയിലെ ജോൺടൌണിൽ അണക്കെട്ട് തകർന്നുണ്ടായ അതിശക്തമായ വെള്ളപ്പൊക്കവും നാശനഷ്ടങ്ങളും ശ്രദ്ധേയമായി രീതിയിൽ റിപ്പോർട്ട് ചെയ്തിരുന്നു. അതുപോലെ 1890 ൽ കൊടുംകുറ്റവാളിയായ വില്ല്യം കെംലർ എന്നയാളുടെ വൈദ്യുതക്കസേര ഉപയോഗിച്ചുള്ള ആദ്യ വധശിക്ഷയും അദ്ദേഹം റിപ്പോർ‍‌ട്ട് ചെയ്തിരുന്നു.
ഡേവിസ് ഹാർപ്പേർസ് വീക്കിലിയുടെ മാനേജിംഗ് എഡിറ്ററായിരുന്നു കാലത്ത് സൌത്ത് ആഫ്രിക്കയിലെ രണ്ടാം ബോയെർ യുദ്ധം റിപ്പോർട്ട് ചെയ്യുകയും ലോകത്തെ പ്രമുഖ യുദ്ധ റിപ്പോർട്ടറെന്ന പേരെടുക്കുകയും ചെയ്തു. ന്യൂയോർക്ക് ഹെറാൾഡ്, ദ ടൈംസ്, സ്ക്രിബ്നേർസ് മാഗസിൻ എന്നിവയിലെ റിപ്പോർട്ടറായും അദ്ദേഹം സേവനമനുഷ്ടിച്ചിരുന്നു.
അദ്ദേഹത്തിൻറെ കാലത്തെ എഴുത്തുകാരിൽ പ്രമുഖനായിരുന്നു ഡേവിസ്. 1897 ൽ പ്രസിദ്ധീകരിക്കപ്പെട്ട “സോൾജിയേർസ് ഓഫ് ഫോർച്ച്യൂൺ” വൻ വിജയമായിരുന്നു. അഗസ്റ്റസ് തോമസ് ഇത് നാടകരൂപമായി പരിവർത്തനം ചെയ്തിരുന്നു. അദ്ദേഹത്തിൻ നോവൽ പിന്നീട് രണ്ടുതവണ സിനിമയാക്കപ്പെട്ടു. ആദ്യം 1914 ലും പിന്നീട് 1919 ലും അല്ലൻ ഡ്വാനാണ് ഇത് സിനിമയാക്കിയത്. 1914 ലെ ചിത്രത്തിലഭിനയിച്ച്ത് ഡസ്റ്റിൻ ഫർനും എന്ന അഭിനേതാവായിരുന്നു. സ്പാനിഷ്‍-അമേരിക്കൻ യുദ്ധകാലത്ത് ഡേവിസ് ഒരു റിപ്പോർട്ടറായി യു.എസ്. നേവിയുടെ യുദ്ധക്കപ്പിനു മുകളിൽ നിലയുറപ്പിച്ചിരുന്നു. സാന്റിയേഗോ ഡി ക്യൂബയിലെ യുദ്ധത്തിൻറെ ഭാഗമായി ക്യൂബയിലെ മറ്റൻസാസിൽ ബോംബിടുന്നതിൻറെ ദൃക്സാക്ഷിയായിരുന്നു ഡേവിസ്. ഡേവിസിൻറെ യുദ്ധറിപ്പോർട്ടുകൾ പത്രങ്ങളിലെ തലവാചകമായി വരുകയും അതിൻറെ ഫലമായി യുദ്ധത്തിൻറെ പിന്നീടുള്ള ഗതിയിൽ യു.എസ്. നേവി റിപ്പോർട്ടർമാർക്ക് അമേരിക്കൻ യുദ്ധക്കപ്പലുകളി‍ൽ പ്രവേശനത്തിനു നിരോധനം ഏർപ്പെടുത്തുകയും ചെയ്തു.
തോയോഡോർ റൂസ്‍വെൽറ്റൻറെ ഉറ്റ സുഹൃത്തായിരുന്നു ഡേവിസ്. അദ്ദേഹത്തിൻറെ കരീബിയൻ, റൊഡേഷ്യ, രണ്ടാം ബോയേർ യുദ്ധകാലത്തെ സൌത്ത് ആഫ്രിക്കൻ പര്യടനം എന്നിവയെല്ലാം റിപ്പോർട്ടു ചെയ്യപ്പെടുകയും പത്രങ്ങളിൽ പ്രസിദ്ധീകരിക്കുകയും ചെയ്തിരുന്നു.
സ്വകാര്യജീവിതം
ഡേവിസ് രണ്ടു തവണ വിവാഹം കഴിച്ചിരുന്നു. ആദ്യം 1899 ൽ ഒരു ചിത്രകാരിയായിരുന്ന സെസിൽ ക്ലാർക്കിനെയും 1912 ലെ അവരുടെ വിവാഹമോചനത്തിനുശേഷം അഭിനേത്രിയായിരുന്ന ബെസീ മക്കോയിയെയുമാണ് വിവാഹം കഴിച്ചിരുന്നത്. ഡേവിസിനും ബെസീ മക്കോയിയ്ക്കും ഹോപ്പ് എന്ന പേരിൽ ഒരു മകളുണ്ടായിരുന്നു.
1916 ഏപ്രിൽ 11 ന് ഒരു ടെലഫോൺ സംഭാഷണമദ്ധ്യേ ഹൃദയസ്തംഭനത്താൽ അദ്ദേഹം മരണമടഞ്ഞു. അദ്ദേഹത്തിൻറെ 52 ആം ജന്മദിനത്തിന് 7 ദിവസം മുമ്പായിരുന്നു അത്. അദ്ദേഹത്തിൻറെ പെട്ടെന്നുള്ള നിര്യാണത്തിൽ സുഹൃത്തും സഹഗ്രന്ഥകാരനുമായിരുന്ന ജോൺ ഫോക്സ് ജൂനിയർ ഖേദം രേഖപ്പെടുത്തുകയും ചെയ്തു. അദ്ദേഹത്തിൻറെ പത്നി ബെസീ 1931 ൽ അവരുടെ 42 ആം വയസിൽ മരണമടഞ്ഞു.
അവലംബം
വർഗ്ഗം:1864-ൽ ജനിച്ചവർ
റാബ്രി ദേവി
മൂന്നു തവണ ബീഹാർ മുഖ്യമന്ത്രി, ബീഹാർ നിയമസഭ കൗൺസിലെ പ്രതിപക്ഷ നേതാവ്, എന്നീ നിലകളിൽ പ്രവർത്തിച്ച ആർ.ജെ.ഡിയുടെ നേതാവും ലാലു പ്രസാദ് യാദവിൻ്റെ ഭാര്യയുമാണ്  റാബ്രി ദേവി (1956-)
ജീവിതരേഖ
ബീഹാറിലെ ഗോപാൽഗഞ്ചിൽ 1956-ൽ ജനിച്ചു. 1973-ൽ 17-മത്തെ വയസിൽ ലാലു പ്രസാദ് യാദവിനെ വിവാഹം ചെയ്ത റാബ്രി ദേവി 1995-ൽ ബീഹാർ രാഷ്ട്രീയത്തിലിറങ്ങിയെങ്കിലും 1997 വരെ ഗൃഹനാഥയായി കഴിഞ്ഞു പോന്നു. കാലിത്തീറ്റ കുംഭകോണ കേസിൽ പ്രതിയായി ചേർക്കപ്പെട്ടതിനെ തുടർന്ന് ഭർത്താവും ബീഹാർ മുഖ്യമന്ത്രിയുമായിരുന്ന ലാലു പ്രസാദ് യാദവ് മുഖ്യമന്ത്രി പദം രാജിവച്ചതിനെ തുടർന്നാണ് 1997 ജൂലൈ 25 ന് ആദ്യമായി ബീഹാർ മുഖ്യമന്ത്രിയായി സ്ഥാനമേൽക്കുന്നത്. മൂന്നു തവണ ബീഹാർ മുഖ്യമന്ത്രിയായി തിരഞ്ഞെടുക്കപ്പെട്ട റാബ്രി ദേവി 2018-ൽ നിയമസഭ കൗൺസിലിലെ പ്രതിപക്ഷ നേതാവായും പ്രവർത്തിച്ചു
പ്രധാന പദവികളിൽ
അവലംബം
വർഗ്ഗം:ബീഹാറിലെ മുഖ്യമന്ത്രിമാർ വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
എണ്ണത്തുള്ളി പരീക്ഷണം
1909ൽ റോബർട്ട് എ മില്ലിക്കനും ഹാർവി ഫ്ലെച്ചറും കൂടി അടിസ്ഥാന വൈദ്യുത ചാർജ്ജ് അഥവാ ഒരു ഇലക്ട്രോണിന്റെ ചാർജ്ജ് നിർണ്ണയിക്കാൻ നടത്തിയ പരീക്ഷണമാണ് മില്ലിക്കൻ എണ്ണത്തുള്ളി പരീക്ഷണം.
രണ്ടു തിരശ്ചീനമായി സ്ഥിതിചെയ്യുന്ന ലോഹ ഇലക്ട്രോഡുകളുടെ ഇടയിലൂടെ സഞ്ചരിക്കുന്ന തീരെച്ചെറിയ എണ്ണത്തുള്ളികളെ നിരീക്ഷിച്ചാണ് ഈ പരീക്ഷണം നടത്തിയത്. ആദ്യമേ ഇലക്ട്രോഡുകൾക്കിടയിൽ ഇലക്ട്രിക് ഫീൽഡ് ഇല്ലാതെ ഈ എണ്ണത്തുള്ളികളെ സഞ്ചരിക്കാൻ വിടുന്നു അവയുടെ ടെർമിനൽ പ്രവേഗം കണക്കുകൂട്ടുന്നു. ഈ ടെർമിനൽ പ്രവേഗം ഗുരുത്വ ബലത്തിന് തുല്യമായിരിക്കും. ഈ ഗുരുത്വബലം തുള്ളിയുടെ ആരത്തിനും പിണ്ഡത്തിനും ആനുപാതികമായിരിക്കും. ഇത് എണ്ണയുടെ സാന്ദ്രതയും ഉപയോഗിച്ച് കണ്ടെത്താം. പിന്നീട് ഇലക്ട്രോഡുകൾക്കിടയിൽ വോൾട്ടേജ് നൽകുന്നു. എണ്ണത്തുള്ളികൾ ഒരു മെക്കാനിക്കൽ സംതുലനത്തിൽ നിലനിൽക്കുന്ന രീതിയിൽ വൈദ്യുത ഫീൽഡ് ക്രമീകരിക്കുന്നു. അപ്പോൾ തുള്ളിയിൽ അനുഭവപ്പെടുന്ന ഗുരുത്വബലവും വൈദ്യുത ബലവും സംതുലനത്തിലായിരിക്കും. ഗുരുത്വബലവും വൈദ്യുത ഫീൽഡിന്റെ അളവും ഉപയോഗിച്ച് മില്ലിക്കനും ഫ്ലെച്ചറും എണ്ണത്തുള്ളിയുടെ ചാർജ്ജ് കണ്ടുപിടിച്ചു. അനേകം എണ്ണത്തുള്ളികൾ ഉപയോഗിച്ച് ഈ പരീക്ഷണം ആവർത്തിക്കുകയും അതിൽനിന്നും എണ്ണത്തുള്ളികളുടെ ചാർജ്ജുകൾ ഒരു പ്രത്യേക സംഖ്യയുടെ ഗുണിതങ്ങളാണെന്ന് തെളിയിക്കുകയും ചെയ്തു. ആ വില 1.5924(17)×10−19 കൂളോം ആണെന്ന് കണ്ടെത്തി. ആധുനിത ശാസ്ത്രത്തിൽ സ്വീകരിക്കപ്പെട്ടിട്ടുള്ള അടിസ്ഥാന ചാർജ്ജിന്റെ വിലയായ 1.602176487(40)×10−19 കൂളോം ആയി 1% ത്തിന്റെ വ്യത്യാസംമാത്രമേ ഈ വിലക്ക് സംഭവിച്ചിട്ടുള്ളു. ഈ വില ഒരു ഇലക്ട്രോണിന്റെ ചാർജ്ജ് ആയി സ്വീകരിക്കപ്പെട്ടിരിക്കുന്നു.
വർഗ്ഗം:ഭൗതികശാസ്ത്രത്തിലെ പരീക്ഷണങ്ങൾ വർഗ്ഗം:ക്വാണ്ടം ഭൗതികം
സൈറ്റ് ആന്റ് സൌണ്ട് മാഗസിൻ
1932ൽ ബ്രിട്ടനിൽ ആരംഭിച്ച ചലച്ചിത്രം പ്രസിദ്ധീകരണമാണ് സൈറ്റ് ആന്റ് സൌണ്ട് മാഗസിൻ.ബ്രിട്ടീഷ് ഫിലിം ഇൻസ്റ്റിറ്റ്യൂട്ട് ആണ് മാഗസിൻ പ്രസിദ്ധീകരിക്കുന്നത്. ഇന്ന് സിനിമാ സംബന്ധമായ മാഗസിനുകളിൽ ലോകത്തിൽ ഏറ്റവും പ്രമുഖസ്ഥാനം ഉണ്ട് സൈറ്റ് ആന്റ് സൌണ്ടിന്.
പുറം കണ്ണികൾ
വർഗ്ഗം:പ്രസിദ്ധീകരണങ്ങൾ
ഗൺഹിൽഡ് സ്റ്റോർഡാലെൻ
ഒരു നോർവീജിയൻ ഫിസിഷ്യനും പരിസ്ഥിതി അഭിഭാഷകയുമാണ് ഗൺഹിൽഡ് അങ്കർ സ്റ്റോർഡാലെൻ (നീ മെൽഹസ്, ജനനം: 15 ജനുവരി 1979). EAT ഫൗണ്ടേഷന്റെ സ്ഥാപകയും പ്രസിഡന്റുമാണ്. ജീവകാരുണ്യ പ്രവർത്തനം നടത്തുന്ന സ്റ്റോർഡാലെൻ ഫൗണ്ടേഷന്റെ സഹസ്ഥാപകയും അദ്ധ്യക്ഷയും ഗ്രീനഡ്ജ് സിഇഒയും നിരവധി വാണിജ്യ, ലാഭരഹിത ഓർഗനൈസേഷനുകളുടെ ബോർഡിലും സേവനമനുഷ്ഠിക്കുന്നു. കാലാവസ്ഥാ വ്യതിയാനം, പൊതുജനാരോഗ്യം തുടങ്ങിയ വിഷയങ്ങളിൽ പൊതുചർച്ചയിൽ ഏർപ്പെട്ടിരിക്കുന്ന അവർ ആഗോള ഭക്ഷ്യ വ്യവസ്ഥയെ പരിവർത്തനം ചെയ്യുന്നതിൽ ശ്രദ്ധ കേന്ദ്രീകരിച്ചു.
ആദ്യകാല ജീവിതവും വിദ്യാഭ്യാസവും
ഒരു ഡോക്ടറുടെയും സിവിൽ എഞ്ചിനീയറുടെയും മകളായ അവർ ഹൗഗെസുണ്ടിൽ ജനിക്കുകയും കോങ്ങ്‌സ്ബെർഗിന് പുറത്തുള്ള ജനസംഖ്യ കുറവുള്ള മുഗേരുഡിലെ കുഗ്രാമത്തിൽ വളരുകയും ചെയ്തു. 2010-ൽ ഡാഗ്‌ബ്ലാഡെറ്റിനു നൽകിയ അഭിമുഖത്തിൽ ഭൗതിക വിരുദ്ധവും സമാധാനപരവുമായ ഒരു കുടുംബത്തിലാണ് അവർ വളർന്നതെന്നും ചെറുപ്പം മുതലേ പാരിസ്ഥിതിക പ്രശ്നങ്ങളിൽ ഏർപ്പെട്ടിരുന്നതായും പറയുകയുണ്ടായി.
1998 ൽ കോങ്‌സ്ബർഗ് സെക്കൻഡറി സ്കൂളിൽ നിന്ന് ബിരുദം നേടി. 2000 ൽ ഓസ്ലോ സർവകലാശാലയിലെ മെഡിക്കൽ ഫാക്കൽറ്റിയിൽ മെഡിക്കൽ റിസർച്ച് പ്രോഗ്രാമിൽ ചേർന്നു. 2007 ൽ അവർക്ക് എംഡി (cand.med.) ലഭിച്ചു. യൂണിവേഴ്സിറ്റിയിൽ പഠിക്കുന്ന സമയത്ത് യുവാക്കൾക്കായി ലൈംഗിക അവബോധ വിവരങ്ങൾ (മെഡിസിനർനെസ് സെക്ഷ്വലോപ്ലിസ്നിംഗ്) എൻ‌ആർ‌കെ റേഡിയോ പ്രോഗ്രാം ജുന്റാഫിൽ ഒരു വിദഗ്ദ്ധ പാനലിസ്റ്റുമായി 250,000 ശ്രോതാക്കളുള്ള ഒരു ഷോയിൽ നോർവീജിയൻ യുവാക്കൾക്ക് വളരെ വ്യക്തമായ ലൈംഗിക ചോദ്യങ്ങൾക്ക് ഉത്തരം നൽകുന്നു. യൂണിവേഴ്സിറ്റിയിൽ പഠിക്കുന്ന കാലത്തും സ്റ്റോർഡാലൻ ഒരു മോഡലായി പ്രവർത്തിച്ചു.
2007 ൽ സ്റ്റോർഡാലെൻ ഇൻസ്റ്റിറ്റ്യൂട്ട് ഓഫ് പാത്തോളജി ഓസ്ലോ യൂണിവേഴ്സിറ്റി ഹോസ്പിറ്റലിൽ (റിക്ഷോസ്പിറ്റാലെറ്റ്) പിഎച്ച്ഡി പ്രോഗ്രാമിൽ ചേർന്നു. 2010 ലെ അവരുടെ ഡോക്ടറൽ തീസിസ് മോളിക്കുലാർ സ്റ്റഡീസ് ഓൺ ബോൺ വിത് ഫോക്കസ് ഓൺ ഫ്രാക്ചർ ഹീലിങ് ഇൻ എക്സ്പിരിമെന്റൽ ഓസ്റ്റിയോപോറോസിസ് പാത്തോളജി, ഓർത്തോപെഡിക്സ് മേഖലകളിൽ എതിർവാദം നടത്തി.
പരിസ്ഥിതിവാദം
2011 ൽ ഭർത്താവ് പെറ്റർ സ്റ്റോർഡാലെനുമായി ചേർന്ന് പ്രധാനമായും കാലാവസ്ഥാ വ്യതിയാനത്തെ കേന്ദ്രീകരിക്കുന്ന സ്റ്റോർഡാലെൻ ഫൗണ്ടേഷൻ സ്ഥാപിച്ചു. കൂടാതെ സ്റ്റോർഡാലൻ ഈ വിഷയത്തിൽ നിരവധി Op-ed അഭിപ്രായങ്ങൾ എഴുതിയിട്ടുണ്ട്.
സ്റ്റോർഡാലെൻ ഫൗണ്ടേഷൻ 4 വ്യത്യസ്ത മേഖലകളിൽ ശ്രദ്ധ കേന്ദ്രീകരിക്കുന്നു:
സ്റ്റോർഡാലൻ നോർവേയുടെ എർത്ത് അവർ അംബാസഡറാണ്.
മൃഗ ക്ഷേമം
മൃഗങ്ങളുടെ അവകാശങ്ങൾക്കായുള്ള വക്താവ് കൂടിയാണ് സ്റ്റോർഡാലെൻ. രോമങ്ങളുടെ ഉപയോഗത്തെക്കുറിച്ചുള്ള അവരുടെ നയം മാറ്റുന്നതുവരെ എല്ലെ മാഗസിനുമായി അഭിമുഖം നടത്താൻ വിസമ്മതിച്ചു. കൂടാതെ രോമ വ്യവസായത്തിനെതിരെ നിരവധി തവണ സംസാരിക്കുകയും ചെയ്തു. നോർവീജിയൻ അനിമൽ വെൽഫെയർ അലയൻസിനായുള്ള ക്യാറ്റ്വാക്ക് ഷോകളിലും അവർ സംഭാവന നൽകിയിട്ടുണ്ട്.
സ്ത്രീകളുടെ ആരോഗ്യം
നോർവീജിയൻ ഹാർട്ട് ആൻഡ് ലംഗ് പേഷ്യന്റ് ഓർഗനൈസേഷന്റെ (എൽഎച്ച്എൽ) വക്താവ് എന്ന നിലയിൽ, സ്ത്രീകളെ ബാധിക്കുന്ന ഹൃദയ അവസ്ഥകളെക്കുറിച്ച് അവബോധം വളർത്താൻ അവർ പ്രചാരണം നടത്തി. ഓസ്റ്റിയോപൊറോസിസ് എന്ന തന്റെ പ്രബന്ധത്തെക്കുറിച്ച് നിരവധി തവണ അവർ പൊതുജനങ്ങളെ പഠിപ്പിക്കുകയും ബോധവൽക്കരിക്കുകയും ചെയ്തിട്ടുണ്ട്.
അംഗീകാരങ്ങളും ഡയറക്‌ടർഷിപ്പുകളും
2012 ൽ നോർ‌വേയിലെ ഏറ്റവും സ്വാധീനമുള്ള 100 വനിതകളിൽ കാപിറ്റലിന്റെ വാർഷിക പട്ടികയിലെ ഏറ്റവും പ്രായം കുറഞ്ഞ വനിതയായി സ്‌റ്റോർഡാലൻ തിരഞ്ഞെടുക്കപ്പെട്ടു. 2014 ൽ ഡബ്ല്യുഡബ്ല്യുഎഫ് സ്വീഡൻ ഗൺഹിൽഡ് സ്റ്റോർഡാലെനെ എൻവയോൺമെന്റൽ ഹീറോ ഓഫ് ദി ഇയർ ആയി തിരഞ്ഞെടുത്തു, 2016 ൽ സ്വീഡനിലെ ഏറ്റവും സ്വാധീനമുള്ള 150 ബിസിനസ്സ് ആശയവിനിമയക്കാരിൽ ഒരാളായി അവർ അംഗീകരിക്കപ്പെട്ടു. വേൾഡ് ഇക്കണോമിക് ഫുഡ് ഫോറത്തിന്റെ യുവ ആഗോള നേതാവാണ് അവർ. പോഷകാഹാരക്കുറവ് ഇല്ലാതാക്കുന്നതിനുള്ള സ്കെയിലിംഗ് അപ്പ് ന്യൂട്രീഷൻ പ്രസ്ഥാനത്തിനും അതിന്റെ ദൗത്യത്തിനും പ്രചോദനവും മാർഗനിർദേശവും നൽകുന്നതിന് 2016 ൽ ഐക്യരാഷ്ട്ര സെക്രട്ടറി ജനറൽ കി മൂൺ തിരഞ്ഞെടുത്ത 29 നേതാക്കളിൽ ഒരാളാണ്. 2016 ൽ നോർവീജിയൻ വനിതാ ശുചിത്വ അസോസിയേഷന്റെ അവാർഡായ നോർവീജിയൻ ഫ്രെഡ്രിക്കെപ്രിസെനും ഗൺഹിൽഡ് സ്റ്റോർഡാലെന് ലഭിച്ചു.
EAT ഫൗണ്ടേഷന്റെ സ്ഥാപകയും പ്രസിഡന്റുമായതിനു പുറമേ, ഗ്രീൻനഡ്ജ് എന്ന പരിസ്ഥിതി സംഘടനയുടെ സ്ഥാപകനും അദ്ധ്യക്ഷയുമാണ് ഗൺഹിൽഡ്. കൂടാതെ നോർഡിക് ചോയ്സ് ഹോട്ടൽ ഗ്രൂപ്പ്, സ്കെയിലിംഗ് അപ് ന്യൂട്രീഷൻ (എസ്‌യുഎൻ), മൂവ്‌മെന്റ് ലീഡ് ഗ്രൂപ്പ്, വേൾഡ് ഇക്കണോമിക് ഫോറംസ് ഗ്ലോബൽ ഫ്യൂച്ചർ കൗൺസിൽ (ഭക്ഷ്യസുരക്ഷയുടെയും കാർഷിക മേഖലയുടെയും ഭാവി സംബന്ധിച്ച്), ECOHZ റിന്യൂവബിൾ എനർജി ഫൗണ്ടേഷൻ, ബിടി ഗ്രൂപ്പിന്റെ സുസ്ഥിരവും ഉത്തരവാദിത്തവുമായ ബിസിനസ് കമ്മിറ്റി, കാലാവസ്ഥാ സംരംഭം ഡ്രോഡൗൺ, സ്റ്റോക്ക്ഹോം റീസൈലൻസ് സെന്ററിന്റെ അന്താരാഷ്ട്ര ഉപദേശക സമിതി തുടങ്ങിയ നിരവധി ബോർഡുകളിലും ഇരിക്കുന്നു.
പുറംകണ്ണികൾ
വർഗ്ഗം:1979-ൽ ജനിച്ചവർ വർഗ്ഗം:നോർവീജിയൻ പരിസ്ഥിതി പ്രവർത്തകർ
ദേവിക്കോട്ട
തിവുകോട്ടൈ ( തമിഴ് : தீவுக்கோட்டை, தீக்- കോട്ട ) ദേവിക്കോട്ട എന്ന ഇംഗ്ലീഷ്‌ പേരിലാണ് കൂടുതൽ പ്രചാരമുള്ളത്. ബംഗാൾ ഉൾക്കടലിൽ ചേരുന്ന കൊല്ലിടം നദിയുടെ തീരത്തെ ദ്വീപിലാണ് ഈ പ്രദേശം സ്ഥിതിചെയ്യുന്നത്. 1749-ൽ തഞ്ചാവൂർ മറാത്ത രാജാവായ ഷാഹുജിയിൽ നിന്നും ദേവിക്കോട്ട ഈസ്റ്റ് ഇന്ത്യാ കമ്പനി നേടിയെടുത്തു. ദേവിക്കോട്ടയിൽ ഒരു മികച്ചതും സംരക്ഷിതവുമായ തുറമുഖം നിർമ്മിക്കാമെന്നും ഈ സ്ഥലത്ത് ഒരു കോട്ട നിർമ്മിക്കാമെന്നും കമ്പനി കരുതി. കുറച്ചുനാൾ കഴിഞ്ഞ്, ഫ്രഞ്ചുകാർ ഈ കോട്ട പിടിച്ചെടുക്കുകയും എന്നാൽ ആംഗ്ലോ-ഫ്രെഞ്ച് യുദ്ധകാലഘട്ടത്തിൽ ബ്രിട്ടിഷുകാർ ഇത് പിടിച്ചെടുക്കുകയും ചെയ്തു. 1760 കളുടെ തുടക്കത്തിൽ ഈ സ്ഥലം ബ്രിട്ടീഷുകാർക്ക് നഷ്ടമായി. കോട്ടയുടെ ഉപരോധം തീർത്തും അപ്രത്യക്ഷമാവുകയായിരുന്നു. പിന്നീട് കോട്ട തകർന്നു.
അവലംബം
വർഗ്ഗം:ശിവഗംഗ ജില്ലയിലെ നഗരങ്ങളും പട്ടണങ്ങളും
ടപിസ് ഇന്തോനേഷ്യയിലെ നെയ്ത്കല
ഇന്തോനേഷ്യയിലെ ലംപങ് പ്രവിശ്യയിലെ ഒരു നെയ്ത്ത് കലയാണ് ടപിസ് (kain tapis). ഈ രീതിയനുസരിച്ച് നെയ്ത തുണിക്കും ടപിസ് എന്ന് പറയാറുണ്ട്. സ്വാഭാവിക നിറം കൊടുത്ത് തുന്നൽ വേലകൾ ചേർത്ത വരകളൂള്ള നെയ്ത്ത് രീതിയാണീത്. അതിനു ഒരുപാട് തരാതരങ്ങളൂണ്ട്. ഇതൊരുതരം ആഡംബരവേലയാണെങ്കിലും അലങ്കാരത്തിനും അത് ഉപയോഗിക്കാം. ഇതിനെ ലംപങ് പ്രദേശത്തിന്റെ തനത് കലയായി കണക്കാക്കുന്നു.
നിർമ്മാണം
ലംപങ് നാരികളുടെ കലയാണ് ടപിസ്. അത് സ്വാഭാവിക നിറം ചേർത്ത നാട്ടിൽ നെയ്ത തുണിത്തരമാണ്. അതിൽ കസവുനൂലും വെള്ളിനൂലും ചേത്ത്യും തുന്നല്പണികളും ചെയ്യുന്നു. . സ്വർണ്ണ നാരുകൾ വരകളായും കോണങ്ങളായും ചതുരങ്ങളായും തുന്നിച്ചേർക്കുന്നു. . Tapis can also be decorated with beads, mica chips, or old colonial coins.
സ്വർണ്ണ എംബ്രോയഡറി സാധാരണ കൗച്ചിങ് വഴിയാണ് തുന്നിച്ചേർക്കുന്നത്. അതുവഴി അവശേഷം കുറയുന്നു. The gold thread is attached in sections, then couched with a different, less expensive, thread at turns. This ensures that none of the gold thread is used in a non-visible area.
പാരമ്പര്യമായി ടപിസ് പൂക്കൽ വേലയുണ്ട്. ഇപ്പോൾ പുതിയ രീതിയനുസരിച്ച് നെയ്ത്തുകാരന്റെ ഭാവനക്കനുസരിച്ചും ചെയ്യാറുണ്ട്. അറബിക് സെല്ലിഗ്രാഫി അത്തരം പുതിയ ഒരു കൈവേലയാണ്. . Other designs may include snakes, ships, and mythical creatures. ടപിസ് ടുവ tapis tua (old tapis), areപൂർണ്ണമായും സ്വർണ്ണവേലയാണ്.
Although generally produced by Lampungese home industries, tapis is also produced in other areas, including Kendal, Central Java and Pisang Island.
Use
Traditionally, tapis is worn as a sarong for weddings, Eid ul-Fitr celebrations, and welcoming ceremonies. However, tapis can also be used as a wall decoration. When worn, it forms a cylinder around the wearer's legs.
Reception
Tapis has come to be seen as a symbol of Lampung.
Stevie Emilia of the Jakarta Post describes tapis as having "exceptional beauty and sophistication", while Jill Forshee describes viewing tapis as "like seeing countless possibilities in art and life portrayed in cloth".
The price of tapis reflects its age. Generally, the older a tapis the more it costs. Antique tapis are also collectors items, collected by both Indonesians and foreigners.
References
വർഗ്ഗം:ഇന്തോനേഷ്യയിലെ ലോകപൈതൃകകേന്ദ്രങ്ങൾ വർഗ്ഗം:വസ്ത്രം
മിനിമോൾ എബ്രഹാം
ഒരു മലയാളി വോളിബോൾ താരമാണ് മിനിമോൾ  എബ്രഹാം. നിലവിൽ ഇന്ത്യൻ റെയിൽവേ താരവും ഇന്ത്യൻ  വനിതാ ദേശീയ വോളിബോൾ ടീമിന്റെ  ക്യാപ്റ്റനുമാണ്. അശ്വിനി കിരൺ, പൂർണിമ, പ്രിൻസി ജോസഫ് എന്നിവർക്കൊപ്പം മികച്ച വനിതാ വോളിബോൾ കളിക്കാരിൽ ഒരാളായി പരിഗണിക്കപ്പെടുന്നു.
കരിയർ
2010 ഏഷ്യൻ ഗെയിംസിൽ ഇന്ത്യയെ പ്രതിനിധീകരിച്ചു. ഏഷ്യൻ ഗെയിംസിൽ  ഇന്ത്യൻ ടീം  ഒമ്പതാം സ്ഥാനത്തായിരുന്നു. 2018 ജൂലൈയിൽ 2018 ഏഷ്യൻ ഗെയിംസിലെ ഇന്ത്യൻ ടീമിന്റെ ക്യാപ്റ്റനായി  നിയമിക്കപ്പെട്ടു.
മുള്ളിക്കുളങ്ങര ദേവി ക്ഷേത്രം
കേരളത്തിലെ ആലപ്പുഴ ജില്ലയിലെ മാവേലിക്കര താലൂക്കിൽ തെക്കേക്കരയിലെ മുള്ളിക്കുളങ്ങരയിൽ സ്ഥിതിചെയ്യുന്ന ഒരു ക്ഷേത്രമാണ് മുള്ളിക്കുളങ്ങര ദേവി ക്ഷേത്രം. ഇവിടത്തെ പ്രതിഷ്ഠ ശ്രീ ഭദ്രകാളിയാണ്. മുള്ളികുളങ്ങര ഉൾപ്പെടുന്ന മാവേലിക്കര താലൂക്ക്, കാർത്തികപ്പള്ളി താലൂക്ക് എന്നിവ ഉൾപ്പെടുന്ന പ്രദേശം പൊതുവെ ഓണാട്ടുകര എന്ന പേരിൽ അറിയപ്പെടുന്നു. മാവേലിക്കരയ്ക്കു പടിഞ്ഞാറായി 3 കി.മീ. മാറിയും കായംകുളത്ത് നിന്ന് 9 കി.മീ മാറിയും ക്ഷേത്രം സ്ഥിതി ചെയ്യുന്നു. വിവിധ കരകൾ ഉൾപ്പെട്ടതാണ്ഈ ക്ഷേത്രം. ക്ഷേത്രം സ്ഥിതി ചെയ്യുന്നതും മൂലസ്ഥാനമായ ആൽത്തറമൂട് ഉൾപ്പെടുന്ന പോനകമാണ് ഒന്നാം കര, കാര്യക്കാരുടെ കളത്തട്ട്, പല്ലാരിമംഗലം(തെക്ക്, വടക്ക്, ഇടഭാഗം), ഉമ്പർനാട്, കൈലാസനാഥ, തുടങ്ങിയ വിവിധ പ്രധാന കരകളാണ് ക്ഷേത്രത്തിലുള്ളത്.
ഫെലോഷിപ് ഓഫ് ദ റോയൽ കോളേജ് ഓഫ് സർജൻസ്
അയർലണ്ടിലോ യുണൈറ്റഡ് കിംഗ്ഡത്തിലോ സീനിയർ സർജനായി പ്രാക്ടീസ് ചെയ്യുന്നതിനുള്ള പ്രൊഫഷണൽ യോഗ്യതയാണ് ഫെലോഷിപ് ഓഫ് ദ റോയൽ കോളേജ് ഓഫ് സർജൻസ് (എഫ്ആർസിഎസ്). നാല് റോയൽ കോളേജ് ഓഫ് സർജൻസ് (ഇംഗ്ലണ്ടിലെ റോയൽ കോളേജ് ഓഫ് സർജൻസ്, അയർലണ്ടിലെ റോയൽ കോളേജ് ഓഫ് സർജൻസ് (ചാർട്ടേഡ് 1784), റോയൽ കോളേജ് ഓഫ് സർജൻസ് ഓഫ് എഡിൻബർഗ് (ചാർട്ടേഡ് 1505), റോയൽ കോളേജ് ഓഫ് ഫിസിഷ്യൻസ് എന്നിവയാണ് ഇന്റർകോളീജിയറ്റ് അടിസ്ഥാനത്തിൽ ഇത് നൽകുന്നത്. ഒപ്പം ഗ്ലാസ്ഗോയിലെ ശസ്ത്രക്രിയാ വിദഗ്ധരും). ഇനീഷ്യലുകൾ പേരിന്റെ കൂടെ അക്ഷരങ്ങളായി ഉപയോഗിക്കാം.
മുള്ളിക്കുളങ്ങര ദേവി ക്ഷേത്രം
ഐതിഹ്യം
ചെട്ടികുളങ്ങര ദേവിയുടെ ജ്യേഷ്ഠത്തിയാണ് മുള്ളിക്കുളങ്ങര 'അമ്മ എന്നാണ് വിശ്വാസം. പുരാതനകാലത്ത് ചെട്ടികുളങ്ങരയിൽ നിന്ന് മുള്ളിക്കുലങ്ങരയിലെത്തിയ ഒരു കൂട്ടർ അവിടെ കെട്ടുകാഴ്ച ഒരുക്കി. അന്ന് മുതല് മുള്ളിക്കുലങ്ങരയിൽ കെട്ടുകാഴ്ച ഒരു പതിവായി.എന്നാൽ എന്തോ കാരണത്താൽ ഒരിക്കൽ അത് മുടങ്ങി.അതിന് കാരണം ചെട്ടികുളങ്ങര ദേവിയാണെന്ന് മുള്ളിക്കുകങ്ങരയമ്മ വിശ്വസിക്കുകയും ദേവിയോട് പിണങ്ങുകയും ചെയ്തു.പറയെടുപ്പ്‌ വേളയിൽ ഒരുദിനം സഹോദരിയായ മുള്ളിക്കുലങ്ങര അമ്മയെ കാണാൻ പോകുന്ന പതിവ് ചെട്ടികുളങ്ങര അമ്മയ്ക് ഉണ്ടായിരുന്നു.എന്നാൽ അത്തവണ ചെന്നപ്പോൾ സഹോദരി സ്വീകരിച്ചില്ല.അതിൽ പ്രതിഷേധിച്ച് ചെട്ടികുളങ്ങര അമ്മ പിന്നീട് അങ്ങോട്ട് എഴുന്നല്ലിയില്ല.ഇതിന് ശേഷം ആ നാട്ടിൽ വസൂരി പടർന്നു പിടിച്ചു.ഇതിന് കാർണം ചെട്ടികുളങ്ങര അമ്മയുടെ കോപമാണെന്ന് മനസ്സിലാക്കിയ മുള്ളിക്കുളങ്ങര വാസികൾ അമ്മയോട് പിണക്കം മാറ്റാൻ അപേക്ഷിച്ചു. ഇതേ തുടർന്ന് .അടുത്ത വർഷം മുതൽ ളാഹ മുക്കിൽ അമ്മയ്ക്ക് അമ്പിളി നൽകി തുടങ്ങി.പിണക്കം മാറ്റിയ സഹോദരിമാർ സന്തോഷത്തോടെ ആലിംഗനം ചെയ്തു.അങ്ങനെയാണ് ളാഹ മുക്കിലെ അൻപൊലി തുടങ്ങിയതെന്ന് പറയപ്പെടുന്നു.
ഉത്സവം
മുമീനഭരണി മഹോത്സവമാണ് പ്രധാന ഉത്സവം.
ഫെലോഷിപ് ഓഫ് ദ റോയൽ കോളേജ് ഓഫ് സർജൻസ്
നിരവധി കോമൺവെൽത്ത് രാജ്യങ്ങളിൽ ഇത്തരത്തിലുള്ള യോഗ്യത, അവരുടെ ഇടയിൽ നൽകുന്ന സംഘടനകൾ ഉണ്ട്, ഉദാഹരണത്തിന് FRCSC കാനഡ, FRACS ദക്ഷിണാഫ്രിക്ക, ഓസ്ട്രേലിയ ന്യൂസിലൻഡ്, FCS(SA), ഹോങ്ങ്കോങ്ങ് FCSHK, പാകിസ്താൻ FCPS ഇന്ത്യ മുംബൈയിലെ കോളേജ് ഓഫ് ഫിസിഷ്യൻസ് &amp; സർജൻസ് FCPS.
മുള്ളിക്കുളങ്ങര ദേവി ക്ഷേത്രം
ആരാചരങ്ങളും ചടങ്ങുകളും
ഈ ക്ഷേത്രത്തിൽ നടത്തിവരുന്ന നൂറ്റണ്ടുകളുടെ പാരമ്പര്യമുള്ള ഒരു ഉൽസവമാണ്‌ മീനമാസത്തിലെ അശ്വതി. മേട ഭരണിയോടനുബന്ധിച്ചുള്ള കുരുതിയും വൃശ്ചിക ചിറപ്പും ഇവിടെ ആഘോഷിക്കുന്നു.രക്ത പുഷ്പാഞ്ജലി,പന്തീരാഴി,കുരുതി,കളമെഴുത്തും പാട്ടും എന്നിവ ദേവിയുടെ ഇഷ്ട വഴിപാടുകളാണ്.
ഫെലോഷിപ് ഓഫ് ദ റോയൽ കോളേജ് ഓഫ് സർജൻസ്
ഇന്റർ‌കോളീജിയറ്റ് എഫ്‌ആർ‌സി‌എസ് പരീക്ഷകൾ നിയന്ത്രിക്കുന്നത് രണ്ട് കമ്മിറ്റികളാണ്, JCIE (ആഭ്യന്തര പരീക്ഷകൾ കൈകാര്യം ചെയ്യുന്ന ഇന്റർകോളീജിയറ്റ് പരീക്ഷകൾക്കുള്ള സംയുക്ത സമിതി), JSCFE (വിദേശ പരീക്ഷകൾ കൈകാര്യം ചെയ്യുന്ന ജോയിന്റ് സർജിക്കൽ കോളേജുകൾ ഫെലോഷിപ്പ് പരീക്ഷ). ഈ സംവിധാനം മുമ്പത്തെ ഒരു കോളേജിന് പകരം ഓരോ കോളേജിനും സ്വന്തം പരീക്ഷകൾ നടത്തി. ആദ്യം പാഠ്യപദ്ധതി JCST യുടെ (സർ‌ജിക്കൽ ട്രെയിനിംഗ് ജോയിന്റ് കമ്മിറ്റി) ISCP (ഇന്റർ‌കോളീജിയറ്റ് സർജിക്കൽ കരിക്കുലം പ്രോഗ്രാം) പരസ്പരബന്ധിതമായി ഏകോപിപ്പിച്ചു, തുടർന്ന് പരീക്ഷകൾ ഇന്റർ‌കോളീജിയറ്റ് ആയി.
മുള്ളിക്കുളങ്ങര ദേവി ക്ഷേത്രം
കെട്ടുകാഴ്ച
മീനഭരണി ഉത്സവ ദിവസം ഉച്ചകഴിഞ്ഞ് കെട്ടുകാഴ്ച ഉത്സവം നടക്കുന്നു. ക്ഷേത്രത്തിനു ചുറ്റും ഉള്ള കരകളുടെ പങ്കാളിത്തത്തോടെ ആണ് കെട്ടുകഴ്ച നടക്കുന്നത്. ഭീമാകാരമായ അലങ്കരിച്ച എടുപ്പുകുതിരകളും രഥങ്ങളും തുടങ്ങിയ ഇതിഹാസ കഥാപാത്രങ്ങളുടെ രൂപങ്ങളും ഘോഷയാത്രയായി ക്ഷേത്രത്തിനു കിഴക്കുവശത്തായി അണിനിരക്കും. രാത്രി സമയത്ത് ദേവിയുടെ രൂപം ജീവതയിൽ ഓരോ കെട്ടുകാഴ്ചയും സന്ദർശിച്ച് ദേവി എല്ലാ കരകളിലും പ്രസാദിച്ചിരിക്കുന്നു എന്ന് ഉറപ്പുവരുത്തുന്നു.
ഫെലോഷിപ് ഓഫ് ദ റോയൽ കോളേജ് ഓഫ് സർജൻസ്
ഒറിജിനൽ ഫെലോഷിപ്പ് പൊതു ശസ്ത്രക്രിയയിലും ചില പ്രത്യേകതകളായ - നേത്ര അല്ലെങ്കിൽ ഇഎൻ‌ടി ശസ്ത്രക്രിയ, അല്ലെങ്കിൽ പ്രസവചികിത്സ, ഗൈനക്കോളജി - ഇനീഷ്യലുകളിൽ സൂചിപ്പിച്ചിട്ടില്ല. ഇത് പരിശീലനത്തിന്റെ പകുതിയ്ക്ക് ലഭിക്കും. യുകെയിലെയും അയർലണ്ടിലെയും ശസ്ത്രക്രിയാ വിദഗ്ധരുടെ നാല് റോയൽ കോളേജുകളിൽ ഓരോന്നും സ്വന്തം പരീക്ഷകൾ നടത്താറുണ്ടായിരുന്നു. FRCS (Eng), FRCS (Ed), FRCS (G), FRCS (I) എന്നിവയായിരുന്നു നാല് പോസ്റ്റ് നാമനിർദ്ദേശങ്ങൾ. കൂടുതൽ വ്യക്തതയില്ലാതെ FRCS പദവി പിന്നീട് കൺവെൻഷൻ/പാരമ്പര്യം പ്രകാരം FRCS (Eng) ലേക്ക് പ്രത്യേകമായി പരാമർശിക്കുന്നു. ഇന്ന് പരീക്ഷയും യോഗ്യതയും ഇന്റർകോളീജിയറ്റ് ആണ്, എന്നിരുന്നാലും ഓരോ ശസ്ത്രക്രിയാ വിദഗ്ധർക്കും ഒന്നോ അതിലധികമോ നിർദ്ദിഷ്ട കോളേജുകളുമായി അഫിലിയേറ്റ് ചെയ്യാൻ തിരഞ്ഞെടുക്കാം. (കാനഡയിൽ FRCS (C) യോഗ്യത നിയന്ത്രിക്കുന്നത് റോയൽ കോളേജ് ഓഫ് ഫിസിഷ്യൻസും സർജനും ആണ്.)
മുള്ളിക്കുളങ്ങര ദേവി ക്ഷേത്രം
കെട്ടുകാഴ്ച
നാലുചക്രങ്ങളിൽ ഉറപ്പിക്കുന്ന അടിച്ചട്ടത്തിന്റെ മുകളിലാണ് ഓരോതട്ടുകളും പണിതുറപ്പിക്കുക. സമചതുരാകൃതിയിൽ ഒരേ വലിപ്പത്തിൽ മേൽക്കൂടാരം വരെ പോകുന്നതാണ് കുതിരയുടെ ഘടന. അടികൂടാരം ഇടക്കൂടാരം മേൽക്കൂടാരം എന്ന മൂന്നു ഭാഗങ്ങൾ കുതിരയ്ക്കുണ്ട്. ഇടക്കൂടാരത്തിനും അടിക്കൂടാരത്തിനും ഇടയിലുള്ള സ്ഥലത്താണ് നെറ്റിപ്പട്ടവും തിടമ്പും ദാരുശില്പങ്ങളും ഒരുക്കുക. പിരമിഡ് ആകൃതിയും നീണ്ട നാമ്പും കൂടിയതാണ് മേൽക്കൂടാരം. അടിത്തട്ടിനുമുകിലോട്ടുള്ള തട്ടുകൾ നിലത്തുവെച്ച് പണിക്കൂറ തീർത്ത് കപ്പിയും കയറും ഉപയോഗിച്ച് ഉയർത്തി ഒന്നിനുമുകളിലൊന്നായി ചട്ടത്തിൽ ഉറപ്പിക്കുന്നു. വെള്ളത്തുണിയും തൊങ്ങലുകളും വർണ്ണക്കടലാസുകളുമാണ് അലങ്കാരപ്പണിക്ക് ഉപയോഗിക്കുന്നത്.തേരിനെക്കാൾ വർണ്ണവൈവിധ്യം കുതിരയ്ക്കുണ്ടായിരിക്കും. ഉത്സവത്തോടനുബന്ധിച്ച് നടക്കുന്ന അൻപൊലി പ്രസിദ്ധമാണ്.
ഫെലോഷിപ് ഓഫ് ദ റോയൽ കോളേജ് ഓഫ് സർജൻസ്
ഇപ്പോൾ ഉയർന്ന ഫെലോഷിപ്പുകളുടെ ഒരു ശ്രേണി ഉണ്ട്, ഉയർന്ന സ്പെഷ്യലിസ്റ്റ് പരിശീലനത്തിന്റെ അവസാനത്തിലും പലപ്പോഴും ചുരുങ്ങിയ മേഖലകളിലും എടുത്തിട്ടുണ്ട്, അതിൽ ആദ്യത്തേത് ഓർത്തോപീഡിക്സിൽ FRCS (Orth) ആയിരുന്നു. യൂറോളജിയിൽ എഫ്‌ആർ‌സി‌എസ് (Urol), മാക്‌സിലോഫേസിയൽ സർജറിയിൽ എഫ്‌ആർ‌സി‌എസ് (OMFS) എന്നിവ ഉൾപ്പെടുന്നു.
റോയൽ കോളേജ് ഓഫ് സർജന്റെ അംഗത്വം
എംആർസിഎസ് പരീക്ഷകളും ഇപ്പോൾ ഇന്റർകോളീജിയറ്റ് ആണ്.
മിസ്റ്റർ അല്ലെങ്കിൽ ഡോക്ടർ?
FRCS ഉള്ളാർക്ക് (പുതിയത് -എന്നാൽ പഴയതല്ലാത്തത്- അംഗത്വം - MRCS) പരമ്പരാഗത കാരണങ്ങളാൽ അവരുടെ "ഡോക്ടർ" എന്ന പദവി ഉപേക്ഷിക്കുന്നു, "മിസ്റ്റർ", "മിസ്", "മിസ്സിസ്" അല്ലെങ്കിൽ "മിസ്" എന്നതിലേക്ക് മടങ്ങുന്നു.
ഇന്ന്, മിക്കവർക്കും, ഫെലോഷിപ്പിലേക്കുള്ള വഴി വളരെ വലുതാണ്: ഒരാൾ ഡോക്ടർ ഓഫ് മെഡിസിൻ ആയി യോഗ്യത നേടിയിരിക്കണം, തുടർന്ന് ജൂനിയർ ഡോക്ടർ തസ്തികകളിലൂടെ കൂടുതൽ ബിരുദാനന്തര പഠനത്തിനും പരിശീലനത്തിനും വിധേയമാകുകയും ശസ്ത്രക്രിയാ യോഗ്യതകൾ നേടുന്നതിനായി വിലയിരുത്തലുകൾ നടത്തുകയും ചെയ്യണം. ഇതിലും ചില അപവാദങ്ങളുണ്ട്: ഓണേഴ്സ് ഫെലോ, കൺസൾട്ടന്റ് പോഡിയാട്രിക് സർജൻ, സർജിക്കൽ കെയർ പ്രാക്ടീഷണർമാർ, എന്നിവർക്ക്. ആ സമയത്ത് പലരും ഡോ. ഉപയോഗിച്ച് അവരുടെ പേര് പ്രിഫിക്‌സ് ചെയ്യുന്നത് നിർത്തുകയും യോഗ്യത നേടുന്നതിന് മുമ്പ് ഉപയോഗിച്ച പ്രിഫിക്‌സിലേക്ക് മടങ്ങുകയും ചെയ്യുന്നു (അല്ലെങ്കിൽ അതിനുശേഷം അവർ നേടിയ ഒന്ന്. )
കോളേജ് കൗൺസിലിന്റെ ശുപാർശയുടെ അടിസ്ഥാനത്തിൽ ഫെലോഷിപ്പ് പരീക്ഷയ്ക്ക് ഹാജരാകാതെ FRCS നൽകാം. അത്തരം ശസ്ത്രക്രിയാ വിദഗ്ധർ സാധാരണയായി ഉയർന്ന സാമർത്ഥ്യമുള്ള ശസ്ത്രക്രിയാ വിദഗ്ധരാണ്. അത്തരത്തിലുള്ള ഒരു വിഭാഗത്തെ കോൺഫറഡ് ഫെലോ എന്ന് വിളിക്കുന്നു. ഈ വിഭാഗം വഴി തിരഞ്ഞെടുക്കപ്പെടുന്ന ഒരു ഫെലോയ്ക്ക് പോസ്റ്റ്-നാമമാത്രമായ FRCS(Glasg) ഉപയോഗിക്കാൻ അർഹതയുണ്ട്, അതിനാൽ ഈ വിഭാഗത്തിലുള്ള എഫ്‌ആർ‌സി‌എസും മറ്റുള്ളവരും തമ്മിലുള്ള നോമിനലിന് ശേഷമുള്ള വ്യത്യാസമില്ല.
ഫെലോകൾ
വിഭാഗം കാണുക: ഫെലോസിന്റെ ഏറ്റവും പുതിയ ഉദാഹരണങ്ങൾക്കായി റോയൽ കോളേജ് ഓഫ് സർജന്റെ ഫെലോസ്.
അവലംബം
വർഗ്ഗം:വിദ്യാഭ്യാസം
ദി വുൾഫ്‌ ഓഫ്‌ വാൾസ്ട്രീറ്റ്‌ (ചലച്ചിത്രം)
മാർട്ടിൻ സ്കോസെസി സംവിധാനം ചെയ്ത്‌ 2013-ൽ പുറത്തിറങ്ങിയ അമേരിക്കൻ ചലച്ചിത്രമാണ്‌ ദി വുൾഫ്‌ ഓഫ്‌ വാൾസ്ട്രീറ്റ്‌. 1990-കളിൽ ഷെയർ മാർക്കറ്റ്‌ നിയമവിരുദ്ധമായി തിരിമറികൾ നടത്തിയ സ്റ്റോക്ക്‌ ബ്രോക്കർ ജോർദാൻ ബെൽഫോർട്ടിന്റെ ഇതേ പേരിൽ പുറത്തിറങ്ങിയ ഓർമ്മക്കുറിപ്പുകളാണ്‌ ഈ ചിത്രത്തിന്‌ അവലംബം. ലിയോനാർഡോ ഡികാപ്രിയൊ, ജോനാ ഹിൽ, മാത്യു മക്കോനഗീ, ഴാങ്ങ് ദുയാർഡിൻ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു.
സ്കോർസെസിയും ഡികാപ്രിയൊയും ഒരുമിക്കുന്ന അഞ്ചാമത്തെ ചിത്രമാണിത്. പൂർണ്ണമായും ഡിജിറ്റൽ രൂപത്തിൽ  വിതരണം ചെയ്യപ്പെട്ട ആദ്യ മേജർ ചലച്ചിത്രം എന്ന ഖ്യാതി ഈ ചിത്രത്തിനാണ്. നിരൂപകരുടെയിടയിൽ മികച്ച പ്രതികരണം സൃഷ്ടിക്കാനായെങ്കിലും മയക്കുമരുന്ന്, മൃഗങ്ങളുടെ ദുരുപയോഗം, ചിത്രത്തിലുടനീളമുള്ള അശ്ലീലപദപ്രയോഗങ്ങൾ തുടങ്ങിയവ വിവാദങ്ങൾക്ക് വഴി തെളിച്ചു.
അവലംബം
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ
ഉഴമലയ്ക്കൽ
തിരുവനന്തപുരം ജില്ലയിലെ നെടുമങ്ങാട് താലൂക്കിൽപ്പെടുന്ന ഒരു ഗ്രാമമാണ് ഉഴമലയ്ക്കൽ
മല്ലാടി ബ്രദേഴ്സ്
കച്ചേരികളിൽ ആലപിക്കാൻ കർണാടകസംഗീത രചനകളുടെ ഒരു വലിയ ശേഖരം തന്നെ ഇവർ സ്വായത്തമാക്കിയിട്ടുണ്ട്. ആലാപനത്തിലും ത്യാഗരാജകൃതികൾ അവതരിപ്പിക്കുന്നതിലും ഇരുവരും മികവ് പുലർത്തുന്നു. കർണ്ണാടകസംഗീതം ജനകീയമാക്കുന്നതിനുവേണ്ടി അപൂർവ രാഗങ്ങളും രചനകളും ഇവർ കച്ചേരികളിൽ ആലപിക്കാറുണ്ട്.
അവലംബം
വർഗ്ഗം:കർണ്ണാടകസംഗീതജ്ഞർ
ജിതീഷ് കല്ലാട്ട്
ചിത്രകാരനും ശിൽപം, സ്ഥലകേന്ദ്രീകൃത വിന്യാസം, ആനിമേഷൻ വീഡിയോ, ഫോട്ടോഗ്രാഫി എന്നിങ്ങനെ നിരവധി മാധ്യമങ്ങളിലായി സർഗാവിഷ്കാരം നടത്തുന്ന കലാകാരനാണ് ജിതീഷ് കല്ലാട്ട് (ജനനം : 1974). കൊച്ചി മുസിരിസ് ബിനാലെയുടെ രണ്ടാംപതിപ്പിന്റെ ക്യൂറേറ്ററാണ്.
ജീവിതരേഖ
മലയാളിയായ ജിതീഷ് മുംബൈയിലാണ് ജനിച്ചുവളർന്നത്. ജെ.ജെ.സ്കൂൾ ഓഫ് ആർട്സിൽ നിന്ന് ബിരുദം നേടി.
പ്രദർശനങ്ങൾ
സാൻജോസ് മ്യൂസിയം ഓഫ് ആർട്ടിൽ 'എപ്പിലോഗ്' എന്നപേരിൽ ഒരു സോളോ എക്‌സിബിഷൻ നടത്തി. ലണ്ടനിലെ ടെയ്റ്റ് മോഡേണും ബെർലിനിലെ മാർട്ടിൻ ഗോർപ്പിയസ് ബാവുവും ഉൾപ്പെടെ ലോകപ്രശസ്തങ്ങളായ ഒട്ടേറെ മ്യൂസിയങ്ങളിലും ആർട്ട് ഗ്യാലറികളിലും ജിതീഷിന്റെ സൃഷ്ടികൾ പ്രദർശിപ്പിക്കുന്നുണ്ട്. കൂടാതെ ഹവാന ബിനാലെ, ഗ്വാംജു ബിനാലെ, ഏഷ്യ പസഫിക് ട്രിനാലെ, ഫുക്കുവോക്ക ഏഷ്യൻ ആർട്ട് ട്രിനാലെ, ഏഷ്യൻ ആർട്ട് ബിനാലെ, ക്യുരിറ്റിബാ ബിനാലെ, ഗ്വാംഷ്വ ട്രിനാലെ, കീവ് ബിനാലെ തുടങ്ങിയവയിലും പങ്കാളിയായിരുന്നു.
കുമാരപുരം ഗ്രാമപഞ്ചായത്ത്
ആലപ്പുഴ ജില്ലയിൽ കാർത്തികപ്പള്ളി താലൂക്കിൽ ഹരിപ്പാട് ബ്ളോക്ക് പഞ്ചായത്ത് പരിധിയിൽ വരുന്ന 13.75 ചതുരശ്ര കിലോമീറ്റർ വിസ്തൃതിയുള്ള ഗ്രാമപഞ്ചായത്താണ് കുമാരപുരം ഗ്രാമപഞ്ചായത്ത്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
സെക്ഷൻ (സസ്യശാസ്ത്രം)
സസ്യശാസ്ത്ര ത്തിൽ ജീനസി നു കീഴിലും സ്പീഷീസി നു മുകളിലും ഉള്ള ഒരു ജൈവവർഗീകരണശാസ്ത്ര പരമായ വിഭാഗമാണ് സെക്ഷൻ (sectio). ജീനസിനു കീഴിൽ സബ്ജീനസ് നിലവിലുണ്ടെങ്കിൽ അത് സെക്ഷനെക്കാൾ ഉയർന്ന തലത്തിൽ ഉള്ള വർഗീകരണമായിരിക്കും. സെക്ഷനുകൾ സബ്സെക്ഷനുകളായി വിഭജിക്കാവുന്നതുമാണ്.
നൂറുകണക്കിന് സ്പീഷീസുകളുള്ള വളരെ വലിയ ജീനസുകളെ വർഗീകരിക്കാനാണ് സെക്ഷനുകൾ ആവശ്യം വരുന്നത്. സ്പീഷീസുകളുടെ കൂട്ടങ്ങളെ വേർതിരിച്ചറിയാനാഗ്രഹിക്കുന്ന സസ്യശാസ്ത്രജ്ഞൻ അവയിലെ സസ്യങ്ങൾക്ക് പുതിയ ശാസ്ത്രീയ നാമങ്ങൾ കൊടുക്കുന്നത് ഒഴിവാക്കാനായി സെക്ഷന്റെ തലത്തിൽ ഒരു വർഗീകരണം രൂപീകരിക്കാനാവും ആഗ്രഹിക്കുക.
ഉദാഹരണങ്ങൾ:
''
അവലംബങ്ങൾ
വർഗ്ഗം:സസ്യശാസ്ത്രം - അപൂർണ്ണലേഖനങ്ങൾ വർഗ്ഗം:സസ്യവർഗ്ഗീകരണം
പഞ്ചാബിലെ ഹിന്ദു ഉത്സവങ്ങൾ
പഞ്ചാബ് മേഖലയിലെ ഹൈന്ദവ മതവിശ്വാസികൾക്കിടയിലുള്ള ഉത്സവങ്ങളുടെ പട്ടികയാണിത്. പഞ്ചാബിലെ ഹിന്ദുക്കൾ ആഘോഷിക്കുന്ന പ്രധാന ഉത്സവങ്ങളായ മാഘിയും വൈശാഖിയും പഞ്ചാബിലെ സോളാർ കലണ്ടറിനെ അടിസ്ഥാനമാക്കിയാണ് ആഘോഷിക്കുന്നത്. ബാക്കിയുള്ളവ പഞ്ചാബിലെ ചന്ദ്രമാസത്തെ അടിസ്ഥാനമാക്കിയുള്ള കലണ്ടറാണ് പരിഗണിക്കുന്നത്.
ആചരണം
പഞ്ചാബിലെ ഹിന്ദുക്കൾ മതപരമായ ഉത്സവങ്ങൾക്ക് പഞ്ചാബി കലണ്ടറാണ് പാലിക്കുന്നത്.
അവലംബം
വർഗ്ഗം:പഞ്ചാബി സംസ്കാരം
അക്കേഡിയ ദേശീയോദ്യാനം
അമേരിക്കൻ ഐക്യനാടുകളിലെ മെയ്ൻ സംസ്ഥാനത്ത് ബാർ ഹാർബർ പട്ടണത്തിന്റെ തെക്കുപടിഞ്ഞാറായി സ്ഥിതിചെയ്യുന്ന ഒരു ദേശീയോദ്യാനമാണ് അക്കേഡിയ ദേശീയോദ്യാനം (ഇംഗ്ലീഷ്:Acadia National Park). അറ്റ്ലാൻഡിക് തീരത്തെ മൗണ്ട് ഡെസേർട്ട് ദ്വീപും അതിനൊട് ചേർന്ന മറ്റു ചെറുദ്വീപുകളും ഈ ദേശീയോദ്യാനത്തിന്റെ പരിധിയിൽ വരുന്നു. 1916-ൽ സിയൂ ദെ മോണ്ട്സ് സ്മാരകം (Sieur de Monts National Monument) എന്നപേരിലാണ് ഇത് സ്ഥാപിതമായത്. 1919-ൽ ഉദ്യാനത്തെ ലഫായിറ്റെ ദേശീയോദ്യാനം (Lafayette National Park) എന്ന് പുനർനാമകരണം ചെയ്യുകയുണ്ടായി പിന്നീട് 1929 ലാണ് ഇന്നത്തെ പേരായ അക്കേഡിയ എന്ന് നൽകിയത്. 2018 ൽ 3.5 ദശലക്ഷത്തിലധികം ആളുകൾ ഈ ദേശീയോദ്യാനം സന്ദർശിച്ചതായി കണക്കുകൾ പറയുന്നു.
അൽഗോൺക്വിയൻ നേഷനിലെ തദ്ദേശീയ അമേരിക്കൻ ഇന്ത്യക്കാർ കുറഞ്ഞത് 12,000 വർഷക്കാലത്തോളം അക്കാഡിയ എന്ന വിളിക്കപ്പെട്ട ഈ പ്രദേശത്ത് താമസിച്ചിരുന്നു. പതിനേഴാം നൂറ്റാണ്ടിന്റെ തുടക്കത്തിൽ ഫ്രഞ്ച്, ഇംഗ്ലീഷ്, ഡച്ച് കപ്പലുകൾ എത്തിത്തുടങ്ങിയപ്പോൾ അവർ യൂറോപ്യൻ സാധനങ്ങൾക്കുപകരമായി രോമം കച്ചവടം ചെയ്തു. വബാനകി കോൺഫെഡറസി 1989 മുതൽ ബാർ ഹാർബറിൽ ഒരു വാർഷിക തദ്ദേശീയ അമേരിക്കൻ ഫെസ്റ്റിവൽ നടത്തിയിട്ടുണ്ട്. 1604-ൽ സാമുവൽ ഡി ചാംപ്ലെയ്ൻ ഈ ദ്വീപിന് ഐൽ ഡെസ് മോണ്ട്സ് ഡെസേർട്ട്സ് (ഐലന്റ്സ് ഓഫ് ബാരൻ മൌണ്ടൻസ്) എന്ന് പേരിട്ടു. 1688 ൽ ഫ്രാൻസിലെ ലൂയി പതിനാലാമൻ ഈ ദ്വീപ് അന്റോയ്ൻ ഡി ലാ മോത്തെ കാഡിലാക്കിന് നൽകുകയും പിന്നീട് 1713 ൽ ഇംഗ്ലണ്ടിന് വിട്ടുകൊടുക്കുകയും ചെയ്തു. റസ്റ്റിക്കേറ്റർമാർ എന്ന് വിളിപ്പേരുള്ള വേനൽക്കാല സന്ദർശകർ 1855-ലും, തുടർന്ന് കോട്ടേജുകൾ എന്നറിയപ്പെട്ടിരുന്ന വലിയ വീടുകളുള്ള കോട്ടേജേർസ് എന്ന വിളിപ്പേരുള്ള സമ്പന്ന കുടുംബങ്ങളും ഇവിടെയെത്തി. ഉദ്യാനത്തിനായുള്ള ആശയം ചാൾസ് എലിയറ്റിന് അവതരിപ്പിച്ചു. "അക്കാഡിയ ദേശീയോദ്യാനത്തിന്റെ പിതാവ്" ജോർജ്ജ് ബി. ഡോർ, എലിയറ്റിന്റെ പിതാവ് ചാൾസ് ഡബ്ല്യു. എലിയറ്റ് എന്നിവർ ഭൂമി സംഭാവനയിലൂടെയും സംസ്ഥാന, ഫെഡറൽ തലങ്ങളിൽ വാദിക്കുന്നതിലൂടെയും ദേശീയോദ്യാനമെന്ന ആശയത്തെ പിന്തുണച്ചു. ജോൺ ഡി. റോക്ക്ഫെല്ലർ ജൂനിയർ 1915 മുതൽ 1940 വരെ വണ്ടികളോടിക്കാവുന്ന പാതകളുടെ നിർമ്മാണത്തിന് ധനസഹായം നൽകി. 1947 ലെ ഒരു കാട്ടുതീ ദേശീയോദ്യാനത്തിന്റെ ഭൂരിഭാഗവും നക്കിത്തുടയ്ക്കുകയും 67 കോടീശ്വരന്മാരുടെ കോട്ടേജുകൾ ഉൾപ്പെടെ 237 വീടുകൾ നശിപ്പിക്കുകയും ചെയ്തു.
2017 ലെ കണക്കനുസരിച്ച് മൊത്തം 49,075 ഏക്കർ (76.7 ചതുരശ്ര മൈൽ; 198.6 ചതുരശ്ര കിലോമീറ്റർ) ഭൂപ്രദേശം ഉൾപ്പെടുന്ന ഈ ദേശീയോദ്യാനത്തിൽ പർവതങ്ങൾ, സമുദ്രതീരങ്ങൾ, കോണിഫറസ്, ഇലപൊഴിയും വനപ്രദേശങ്ങൾ, തടാകങ്ങൾ, കുളങ്ങൾ, തണ്ണീർത്തടങ്ങൾ എന്നിവ ഉൾപ്പെടുന്നു.
ഭൂമിശാസ്ത്രം
മലകൾ, സമുദ്ര തീരം, വനപ്രദേശങ്ങൾ, തടാകങ്ങൾ എന്നിങ്ങനെ വൈവിധ്യമാർന്ന ഭൂപ്രകൃതികളാണ് ഇവിടെയുള്ളത്. മൗണ്ട് ഡെസേർട്ട് ദ്വീപിനെ കൂടാതെ, ഓ ഹോട് ദ്വീപ്, ബേക്കർ എന്നീ ദ്വീപുകളുടെ ചിലഭാഗങ്ങളും, വൻകരയുടെ ഭാഗമായ സ്കൂഡിൿ മുനമ്പും ദേശീയോദ്യാനത്തിന്റെ പരിധിയിൽ പെടുന്നു. 49,052 acre ആണ് അക്കേഡിയയുടെ ആകെ വിസ്തൃതി, ഇതിൽ 30300 acre മൗണ്ട് ഡെസേർട്ട് ദ്വീപാണ്.
സസ്യജന്തുജാലം
40ഓളം വ്യത്യസ്ത സസ്തനി വർഗ്ഗങ്ങളുടെ വാസസ്ഥാനമാണ് ഈ ഉദ്യാനം. അണ്ണാനുകൾ, ചിപ്മങ്ക്, snowshoe hares, വെള്ള-വാലൻ മാൻ, മൂസ്, ബീവർ, മുള്ളൻപന്നികൾ, മിങ്ക്, മസ്ക് റാറ്റ്, കുറുക്കൻ, റാക്കൂൺ, coyotes, ബോബ്കാറ്റ്, കറുത്ത കരടി എന്നിങ്ങനെ നിരവധി ജീവികളെ ഇവിടെ കാണാം. വിവിധയിനം മത്സ്യങ്ങളും സമുദ്രജീവികളും ഇവിടെ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
ഇനി ഒരു ജന്മം തരൂ
അമ്മ പ്രൊഡക്ഷൻസിനു വേണ്ടി നിർമിച്ച മലയാളചലച്ചിത്രമാണ് ഇനി ഒരു ജന്മം തരൂ. തിരുമേനി പിക്ചേഴ്സ് വിതരണം ചെയ്ത ഈ ചിത്രം 1972 ജൂൺ 23-ന് കേരളത്തിൽ പ്രദർശിപ്പിച്ചു തുടങ്ങി.
അവലംബം
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ
മണിക്കൂർ
ലഘുചിത്രം| അർദ്ധരാത്രി മുതൽ 1 മണി വരെ ഒരു 24 മണിക്കൂർ  ഡിജിറ്റൽ ക്ലോക്കിൽ ലഘുചിത്രം| അർദ്ധരാത്രി മുതൽ 1 മണി വരെ  ഒരു 12 മണിക്കൂർ അനലോഗ് ക്ലോക്കിൽ ഒരു ദിവസത്തിന്റെ ഇരുപത്തിനാലിൽ ഒരംശം ആയി പൊതുവിൽ കണക്കാക്കുന്ന സമയത്തിന്റെ ഒരു ഏകകം. വ്യവസ്ഥകൾക്കനുസരിച്ച് 3,599–3,601 സെക്കന്റുകൾ ചേർന്നതാണ് ഒരു മണിക്കൂർ എന്ന് ശാസ്ത്രീയമായി കണക്കാക്കുന്നു.
ആധുനിക മെട്രിക് അളവുകൾ പ്രകാരം മണിക്കൂറുകൾ എന്നത് 3,600 സെക്കൻഡുകൾക്ക് തുല്യമാണ്. എന്നാൽ അന്താരാഷ്ട്രസമയക്രമത്തിൽ (യുടിസി) ഒരു മണിക്കൂർ എന്നത് ഒരു പൊസിറ്റീവ് അല്ലെങ്കിൽ നെഗറ്റീവ് ലീപ് സെക്കന്റ് ഉൾപ്പെടുത്തി, 3,599 അല്ലെങ്കിൽ 3,601 സെക്കന്റുകൾ ആക്കി, സാർവത്രിക സമയത്തിന്റെ 0.9 സെക്കന്റിനുള്ളിൽ നിലനിർത്തുന്നു. ഇത് ശരാശരി 0° രേഖാംശത്തിൽ ശരാശരി സൗര ദിവസത്തിന്റെ അളവുകളെ അടിസ്ഥാനമാക്കിയുള്ളതാണ്.
മലംകുരുവി
പശ്ചിമഘട്ടതദ്ദേശവാസിയായ ഒരു ചെറിയ മരമാണ് മലംകുരുവി. . 7 മീറ്റർ വരെ ഉയരം വയ്ക്കുന്ന ഈ മരം 1200 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:സിമ്പ്ലോക്കേസീ
കീടം
മനുഷ്യന് നേരിട്ടോ അല്ലാതെയോ ഉപദ്രവകരമായ ജന്തുക്കളെയോ, സസ്യങ്ങളെയോ ആണ് കീടം എന്നുപറയുന്നത്.
വർഗ്ഗം:കീടങ്ങൾ
റെന്നർ സ്പ്രിങ്‌സ്
ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു സ്ഥലമാണ് റെന്നർ സ്പ്രിങ്സ്. ഇത് ബാർക്ലി ടേബിൾലാന്റിന്റെ ഹൃദയഭാഗത്തായാണ് സ്ഥിതി ചെയ്യുന്നത്. വാസ്തവത്തിൽ, പട്ടണം "ബീഫ് രാജ്യത്തിന്റെ ഹൃദയം" എന്ന് സ്വയം വിശേഷിപ്പിക്കുന്നു.
ബാർക്ലി ഹൈവേയുടെയും ടെന്നന്റ് ക്രീക്കിന്റെയും ജംഗ്ഷന്റെ വടക്കുഭാഗത്തായി സ്റ്റുവർട്ട് ഹൈവേയിലാണ് ഈ ചെറിയ പ്രദേശത്തിന്റെ സ്ഥാനം. ആലീസ് സ്പ്രിങ്സിൽ നിന്ന് ഏകദേശം 662 കിലോമീറ്ററും ഡാർവിനിൽ നിന്ന് 820 കിലോമീറ്ററുമാണ് ഇവിടേക്കുള്ള ദൂരം. ഉഷ്ണമേഖലാ ടോപ്പ് എൻഡും മിതശീതോഷ്ണ പ്രദേശമായ റെഡ് സെന്റർ പ്രദേശങ്ങളും തമ്മിലുള്ള അതിർത്തിയായി റെന്നർ സ്പ്രിംഗ്സിനെ സാധാരണ കണക്കാക്കുന്നു.
ചരിത്രം
സ്റ്റുവർട്ട് ഹൈവേയിലുടനീളമുള്ള നിരവധി സ്ഥലങ്ങളേപ്പോലെ തന്നെ റെന്നർ സ്പ്രിങ്സിന്റെ ഉത്ഭവം ഓസ്‌ട്രേലിയൻ ഓവർലാന്റ് ടെലിഗ്രാഫ് ലൈനിനോട് കടപ്പെട്ടിരിക്കുന്നു. 1872-ൽ സ്പ്രിങ്‌സിലൂടെ കടന്നുപോകുമ്പോൾ ടെലിഗ്രാഫ് ലൈനിൽ പ്രവർത്തിക്കുന്ന ടീമിന് വൈദ്യോപദേശം നൽകിക്കൊണ്ടിരുന്ന ഡോക്ടർ ഫ്രെഡറിക് റെന്നറുടെ പേരാണ് ഇതിന് ലഭിച്ചത്. 1877-ൽ ഡോ. റെന്നർ ടെലിഗ്രാഫ് ലൈനിൽ ജോലി ചെയ്യുന്നതിനിടയിൽ ഒരു കൂട്ടം പക്ഷികളെ കാണുകയും അവ പ്രകൃതിദത്തമായ ഉറവകളാൽ ഈ പ്രദേശത്തേക്ക് ആകർഷിക്കപ്പെടുന്നതായും കണ്ടെത്തി. പിന്നീട് അവയ്ക്ക് മഡ് സ്പ്രിംഗ്സ് എന്ന് പേരു നൽകി. ഈ ശുദ്ധജല നീരുറവകൾ റെന്നർ സ്പ്രിംഗ്സിന് ചുറ്റുമുള്ള പ്രദേശത്തിന് അതിന്റെ പ്രാധാന്യം നേടാൻ സഹായിച്ചു. അവ പ്രദേശത്തിന് ജലം നൽകി. ലേക്ക് വുഡ്സ് റെന്നർ സ്പ്രിങ്‌സിന്റെ വടക്കുഭാഗത്തായി എലിയറ്റിനും ന്യൂകാസിൽ വാട്ടേഴ്സിനും സമീപത്തായി സ്ഥിതി ചെയ്യുന്നു.
കാലാവസ്ഥ
ഉയർന്ന വേനൽക്കാല താപനിലയാണ് റെന്നർ സ്പ്രിംഗ്സിനുള്ളത്. വേനൽക്കാലത്ത് ഇവിടുത്തെ ശരാശരി പരമാവധി 35°C ഉം താഴ്ന്ന താപനില 24°C ഉം ആണ്. ശൈത്യകാലത്തെ ഉയർന്ന താപനില 20°C ഉം താഴ്ന്ന താപനില 5°C ഉം ആണ്.
മന്നനാർ
പേരിന് പിന്നിൽ
മന്നനാർ എന്നാൽ മലയാളപദം രാജാവ് എന്നാണ് അർത്ഥം, അല്ലെങ്കിൽ ഏറ്റവും ഉയർന്ന സ്ഥാനപ്പേര് ആയി തമിഴ്മലയാളത്തിൽ അർത്ഥമാക്കുന്നു. മന്നൻ രാജാവ് എന്നർഥം വരുന്ന പദത്തിൽ നിന്ന് ആണ് മന്നനാർ എന്ന സ്ഥാനപ്പേര് ഉണ്ടായത്, മന്നൻ എന്ന പദത്തിൽ കൂടി "ർ" മാന്യമായ ബഹുവജനം ചേർന്നതാണ് മന്നനാർ. സ്ത്രീകളെ അമ്മച്ചിയാർ അഥവാ മക്കച്ചിയാർ എന്നും സ്ഥാനപ്പേരിൽ വിളിച്ചു പോന്നിരുന്നു.
പ്രതാഭം
തളിപ്പറമ്പ് കിഴക്ക് കുടക് മലയുടെ അടിവാരത്ത് എരുവേശി എന്ന പ്രദേശത്താണ് മന്നനാര് രാജവംശം AD 1902 വരെ നിലനിന്നിരുന്നത്. ചിറക്കൽ കൊവിലകം പഴയ പട്ടോലയിൽ മന്നനാരെ പറ്റി ചിലതെല്ലാം പറയപ്പെടുന്നു. "ഭാർഗവരാമായണം" എന്ന കാവ്യത്തിലും, വൈദേശികനായ വില്യം ലോകനും ഇതിനെ പറ്റി ചരിത്രത്തിൽ പ്രസ്താവിച്ചു കാണുന്നുണ്ട്. കൊരപ്പുഴ മുതൽ ചന്ദ്രഗിരിപ്പുഴ വരെ ഉള്ള അതിരുകളുടെ ഭരണം കയ്യാളിയിരുന്നത് മന്നനാര് ആയിരുന്നു. ഈ രാജവംശത്തിന് ഇടവികുട്ടി കുലത്തിലെ ഇരുന്നൂറ് നായർ പടയാളികൾ ഇവരെ യാത്രാ വേളയിൽ അകമ്പടി സേവിച്ചിരുന്നു, ഇത് രാജവംശത്തിന്റെ അന്നത്തെ കാലത്തെ പ്രതാപത്തെ സൂചിപ്പിക്കുന്നതാണ്. മൂന്നാം മന്നനാര് ആയ വ്യക്തിക്ക് മന്നനാര് വംശജർക് ചിറക്കൽ കൊവിലകത്തെ പോലെ അഞ്ചുകൂർ വാഴ്ച്ച ആണ് ഉണ്ടായിരുന്നത്. അന്ന് അരമനക്കൽ വാഴുന്നോർ സ്ഥാനപ്പെരിൽ ആയിരുന്നു അറിയപ്പെട്ടിരുന്നത്.
ചുഴലി സ്വരൂപത്തിലേയും നേരിയാട് സ്വരൂപത്തിലേയും നായനാർമാരെ പേരുവിളിക്കാനുള്ള അധികാരം മന്നനാർക്കുണ്ട് അതുകൊണ്ടു തന്നെ ഈ നായർ തറവാടുകളുടെ പ്രസിദ്ധിയും അധികാരവും ആഢ്യത്വവും അറിയുമ്പോഴാണ് മന്നനാരുടെ യഥാർത്ഥ അധികാരൗന്നിത്യവും പെരുമയും ശക്തിയും ശ്രേഷ്ഠതയും ബോധ്യപ്പെടുക. അതുപോലെ മേല്പറഞ്ഞ നായന്മാർ അവർക്ക് ലഭിച്ചിട്ടുള്ള വീരച്ചങ്ങലയോ മറ്റേതെങ്കിലും പദവികൾ സൂചിപ്പിക്കുന്ന ചിന്ഹങ്ങളോ അടയാളങ്ങളോ പാരിതോഷികങ്ങളോ ധരിച്ച് മന്നനാരുടെ അരമനയിൽ പോകുന്നത് നിഷിദ്ധമായിരുന്നു അതുകൊണ്ട് അവ പടിക്ക് പുറത്തുവെച്ചശേഷം മാത്രമേ അരമന പരിധിയിൽ കടക്കാൻ അവർക്ക് അനുവാദം ഉണ്ടായിരുന്നുള്ളൂ. മന്നനാരുടെ പല്ലക്ക് പോകുമ്പോൾ സാക്ഷാൽ ചിറക്കൽ തമ്പുരാന്റെ പല്ലക്ക് പോലും വഴിമാറിക്കൊടുക്കണമായിരുന്നു. ചിറക്കൽ കോവിലകത്തെ കണിശനെ മൂത്താനശ്ശേരി കണിശൻ എന്നതുപോലെ മന്നനാർ അരമനയിലെ കണിശനെ ഇളയാനശ്ശേരി എന്നാണ് വിളിച്ചിരുന്നത്.
മലബാറിലെ സ്പെഷൽ സെറ്റിൽമന്റ് ഓഫീസറായിരുന്ന സി.എ. ഇൻസ് 30-03-1905 നു കോഴിക്കോട് നിന്ന് പ്രസിദ്ധപ്പെടുത്തിയ മലബാർ ജില്ല ചിറക്കൽ താലൂക്ക് 81 -ാം നമ്പർ എരുവേശി ദേശത്തിന്റെ സർവ്വേ സെറ്റിൽമന്റ് രെജിസ്റ്റർ പ്രകാരം മൂത്തേടത്ത് അരമനയ്ക്കൽ കുഞ്ഞികേളപ്പൻ മന്നനാർക്ക് എരുവേശി ദേശത്ത് അനവധി ഏക്കർ സ്ഥലം ഉണ്ടായിരുന്നതായി കാണുന്നു. അതിൽ 23 മലകൾ പ്രത്യേക പട്ടികയിൽ കാണിച്ചിട്ടുണ്ട്. പശ്ചിമഘട്ടത്തിന്റെ കിഴക്കേ കർണ്ണാടക അതിർത്തി വരെ വ്യാപിച്ചു കിടക്കുന്ന മലമ്പ്രദേശങ്ങളുടെ മാത്രം വ്യാപ്തി 3230 ഏക്കറുണ്ട്. ഇത് കൂടാതെ നിരവധി സർവ്വേ നമ്പരുകളിലായുള്ള ധാരാളം കൃഷിഭൂമിയും മൂത്തേടത്ത് അരമനയ്ക്കൽ കേളപ്പൻ മന്നനാരുടെ പേരിൽ രേഖപ്പെടുത്തിയിട്ടുണ്ട്. ജന്മി - കുടിയാൻ വ്യവസ്ഥ നിലവിൽ വന്ന ശേഷം 1905 ൽ ആണു ഈ പറഞ്ഞ സ്ഥലങ്ങൾ ഉൾപ്പെടുത്തി ബ്രിട്ടീഷ് ഭരണകൂടം സെറ്റിൽമന്റ് രെജിസ്റ്റർ പ്രസിദ്ധപ്പെടുത്തിയിട്ടുള്ളത്. മന്നനാർ അരമനവകയായുള്ള ക്ഷേത്രങ്ങളിൽ പ്രധാനം പുല്ലത്തരങ്ങ് ആണ്. കാടുനിറഞ്ഞ ഈ മലമ്പ്രദേശം ഇപ്പോൾ കുന്നത്തൂർ പാടി എന്നാണ് അറിയപ്പെടുന്നത്. മലമുകളിലുള്ള ഇവിടെ പാടിക്കുറ്റിയമ്മയുടെ പ്രതിഷ്ഠയുണ്ട്. മുപ്പതുദിവസം നീണ്ടുനിൽക്കുന്ന ഉത്സവകാലത്ത് മന്നനാർ തിനക്കഞ്ഞി കുടിച്ച് വ്രതമെടുക്കേണ്ടതുണ്ട്. മന്നനാർക്കും പത്നി മക്കച്ചിയാർക്കും മാത്രമേ ഇവിടെ ഇരിപ്പിടങ്ങളുള്ളൂ. ഉത്സവത്തിനെത്തുന്ന ബാക്കിയുള്ള സകല നാടുവാഴികളും പ്രഭുക്കന്മാരും കാട്ടിലകൾ നിലത്ത് വിരിച്ച് അതിലിരിക്കണം. മന്ദക്കുറുപ്പ്, രൈരുക്കുറുപ്പ് എന്നീ സ്ഥാനപ്പേരോടുകൂടിയ രണ്ടു തീയ്യ സമുദായത്തിൽപെട്ടവർ ആയിരുന്നു ഇവിടെ ശാന്തിക്കാർ. മന്നനാരുടെ അരമനയാണ് മുത്തപ്പന്റെ ജന്മസ്ഥാനം എന്നും വിശ്വസിക്കപ്പെടുന്നു.
അഞ്ചരമനയ്ക്കൽ മന്നനാർ വാഴുന്നവരുടെ ( അയ്യങ്കര വാഴുന്നവർ ) പത്നിയായ പാടിക്കുറ്റിയമ്മയ്ക്ക് ( പരക്കതീയ്യർ ഭഗവതി ) മന്നനാർമാരുടെ കുളിക്കടവായ തിരുവഞ്ചിറയിൽ നിന്ന് കിട്ടിയ കുട്ടിയാണ് മുത്തപ്പൻ എന്നാണ് മുത്തപ്പൻ തോറ്റം പറയുന്നത്.
1822 ൽ ബിട്ടീഷുകാർ ഭൂനികുതി വ്യാപകമായി ഏർപ്പെടുത്തിയതോടെ മന്നനാർ രാജവംശം ക്ഷയോന്മുഖമായി. എരുവേശി ഉൾപ്പെടുന്ന ചുഴലി സ്വരൂപത്തിലെ നികുതി പിരിക്കാൻ അനുമതി ലഭിച്ചത് മന്നനാരുടെ സാമന്തൻ ആയിരുന്ന കരക്കാട്ടിടം നായനാർക്കായിരുന്നു 89 നികുതി പിരിക്കാനുള്ള അധികാരം ലഭിച്ചതോടെ നായനാർമ്മാർ മന്നനാരുടെ സ്വത്ത് കൈക്കലാക്കാൻ ആരംഭിച്ചു. നികുതി ചുമത്തപ്പെട്ട സ്ഥലം ആരുടെ പേരിലാണോ അയാൾക്ക് സ്വയമേവ അർഹതപ്പെട്ടതായിത്തീരുമെന്നാണു അക്കാലത്തെ വ്യവസ്ഥ. പോരാത്തതിനു ചിറക്കൽ കോവിലകവും മന്നനാർക്കെതിരും കരക്കാട്ടിടത്തിനു അനുകൂലവുമായിരുന്നു. കോവിലകത്തിന്റെ പിൻബലം കൂടി ലഭിച്ചതോടെ നായനാർമ്മാർ അക്ഷരാർത്ഥത്തിൽ മന്നനാരെ ഞെക്കിക്കൊല്ലാനാരംഭിച്ചു. അതുമായി ബന്ധപ്പെട്ട് തലശ്ശേരി സബ്കോടതിയിലും പയ്യന്നൂർ തുക്കിപ്പിടി ( തുക്കിടി ) മജിസ്ട്രേറ്റ് കോടതിയിലും വ്യവഹാരം നടന്നിരുന്നു. പയ്യന്നൂർ കോടതിയിൽ 1859- ൽ രെജിസ്റ്റർ ചെയ്ത 307 - )ം നമ്പർ ജീവനുള്ള ഒരേടാണ്. കേസ് മന്നനാർ വംശചരിത്രത്തിലെ ഒടുവിലത്തെ മന്നനാരായ മൂത്തേടത്തരമനയ്ക്കൽ കുഞ്ഞിക്കേളപ്പൻ മന്നനാർ കൊല്ലപ്പെടുകയാണുണ്ടായത്. നുച്ചിയാട്ട് അമ്പലത്തിലെ കണക്ക് പരിശോധന കഴിഞ്ഞ മടങ്ങിവരികയായിരുന്ന കുഞ്ഞിക്കേളപ്പൻ മന്നനാർക്കൊപ്പം അഞ്ച് അകമ്പടിക്കാറുമുണ്ടായിരുന്നു. മലപ്പുറത്ത് നിന്ന് വരുത്തിയ അക്രമികൾ വളഞ്ഞുവെച്ച് മന്നനാരെ കഠാര കൊണ്ട് കുത്തിക്കൊല്ലുകയാണുണ്ടായത്. 1902 മാർച്ച് 27 നു മന്നനാർ അജ്ഞാതരാൽ കൊല്ലപ്പെട്ടു എന്നാണു പോലീസ് റെക്കോർഡുകൾ കാണിക്കുന്നത്.
ചരിത്രം
ഉത്തരമലബാറിലെ കണ്ണൂർ ജില്ല ആസ്ഥാനമായി ഭരിച്ചിരുന്ന ഇവർ, പ്രധാനമായി നാല് മന്നനാരുടെ ഭരണം നടന്നതായി ഈ രാജവാഴ്ചയിൽ അറിയപ്പെടുന്നു, അതിന് മുൻപുള്ള കാലഘട്ടം വ്യക്തമല്ല. കേരളത്തിൽ തന്നെ പുരാതന രാജവംശങ്ങളിൽ ഒന്നാണ് മന്നനാർ രാജവംശം, മൂന്നാമത്തെ മന്നനാര് വാഴുന്നവർ എന്ന സ്ഥാനപ്പേരിൽ ആണ് അറിയപ്പെട്ടിരുന്നത്, കൃഷ്‌ണൻ വാഴുന്നവർ വ്യക്തിയും അവസാനത്തെ മന്നനാര് ആയി ചുമതലയേറ്റ കുഞ്ഞികേളപ്പൻ മന്നനാരും കൂടുതൽ പ്രേദേശത്തെ ഭരണം നിർവഹിച്ചു. മൂത്തേടത്ത് അരമന, ഇളയിടത്ത് അരമന, പുതിയേടത്ത് അരമന, മുണ്ടായ അരമന, കുരാരി അരമന, എന്നിങ്ങനെ ഉള്ള അഞ്ചു അരമന ചേർന്ന് അഞ്ചു താവഴിയായികൊണ്ട് ആണ് അഞ്ചരമനയ്ക്കൽ മന്നനാർ രാജവംശം എന്ന പേര് വന്നത്. പിന്കാലത് ഇത് മന്നനാർ കോട്ട എന്ന പേരിലും അറിയപ്പെട്ടിരുന്നു. നാലുകെട്ടും നടുമുറ്റവും പടിപ്പുര മാളികയ്യോട് കൂടിയ കൊട്ടാര സുദര്ശമായ പടുകൂറ്റൻ മൂന്നു നില മാളിക ആയിരുന്നു മൂത്തേടത്ത് അരമന.
ഏഴിമലക്കാടുകളിൽ മന്നനാർ പ്രധാനമായും ഏലം കൃഷി ചെയ്ത് കുടിയാൻമ്മാരേ കൊണ്ട് വിളവെടുപ്പ് നടത്തുകയായിരുന്നു അവസാന മന്നനാർ ആയി ചുമതലയേറ്റ കിഞ്ഞികേളപ്പൻ മന്നനാരുടെ കാലത്ത് ചെയതിരിന്നത്. ഇദ്ദേഹം ഭരിച്ചിരുന്ന കാലഘട്ടത്തിൽ ആയിരുന്നു ഏറ്റവും വലിയ രാജവാഴ്ചയും പ്രതാപവും ഭരണപരമായും ഉള്ള മുന്നേറ്റം അഞ്ചരമനക്കൽ വാഴുന്നോർ മന്നനാന്മാർക്ക് ഉണ്ടായിരുന്നതായി പറയപ്പെടുന്നത്. ഏഴിമലയിൽ ഏക്കറകണക്കിന് സ്ഥലങ്ങളിൽ ഏലം വിളയിച്ചു മദ്രാസിൽ കൊണ്ട് പോയി വിറ്റ് കൊണ്ട് സ്വർണ്ണം വാങ്ങിച്ചു കൂട്ടുകയായിരുന്നു മന്നനാർ ചെയ്തത്. ഇത് അരമന ധനസമ്പത്താൽ ഉയരുന്നതിന് കാരണമായി,
1902-ന് ശേഷം അവസാന താവഴി ആയ കുഞ്ഞിക്കേളപ്പൻ മന്നനാരുടെ കാലശേഷം ഈ വംശം നിന്നു പോയെങ്കിലും തകർന്നടിഞ്ഞ അരമനാവാശിഷ്ടങ്ങൾ മാത്രമാണ് എരുവേശിയിൽ ഇന്ന് നിലകൊള്ളുന്നൊള്ളു. അരമനയുടെ കുടുംബ ക്ഷേത്രമായ പാടികുറ്റിക്ഷേത്രവും മന്നനാർ പടിയും ഇന്നും ഉണ്ട്. അതിനോട് ചേർന്നു കൊണ്ട് ഒരു കാവും മാത്രമാണ് അവശേഷിപ്പ്.
പശ്ചാത്തലം
അരമനകൾ മന്നനാർ കോട്ട/കൊട്ടാരം എന്ന പേരിലും അറിയപ്പെട്ടിരുന്നു. എല്ലാത്തരം രാജകീയ സ്ഥാപനങ്ങൾ ഭരണകേന്ദ സിരാകേന്ത്രങ്ങളും നിലവിൽ ഉണ്ടായിരുന്നു, വാളും പരിചയും എന്തിയ നായർ പടയാളികൾ മന്നാനാർക് യാത്രവേളകളിൽ അകമ്പടി ആയി മുന്നിലും പിന്നിലും ഉണ്ടാവുമായിരുന്നു. മന്നനാരെ അരിയിട്ടു വാഴ്ച നടത്തിയ ശേഷം ആണ് രാജാവ് ആയി പ്രഖ്യാപിച്ചിരുന്നത്. മന്നനാര്മാരുടെ അവസാനത്തെ മന്നനാർ കുഞ്ഞിക്കേളപ്പൻ മന്നനാർ 1901-1902 ൽ അന്തരിച്ചു. അദ്ദേഹത്തിന്റെ ഭാര്യ ബഹുമനഃപൂർവം അമ്മച്ചിയാർ എന്ന നാമത്തിൽ അറിയപ്പെടുന്നു. ചിറക്കൽ കോവിലകത്തിന് മൂത്തേടത്ത് അരമനയിലും മന്നനാർക്കും പ്രതേക സ്ഥാനം ഉണ്ടായിരുന്നു, ചിറക്കൽ കോവിലകത്തിൽ മന്നനാർ പോകുമ്പോൾ പ്രതേക അവസരങ്ങളിൽ പട്ടില ഉൾപ്പടെ ഉള്ള പ്രതേക ആചാരത്തിൽ ഭക്ഷണ ഭോജനങ്ങൾ നൽകിയിരുന്നു. മന്നനാർ ഭരണകാല ശേഷം ചിറക്കൽ കോവിലകം നേരിട്ട് ആണ് സ്വത്ത് വകകൾ കേന്ത്രികരിക്കപ്പെട്ടത്.
ജീവിതരീതി
പ്രശസ്ത വൈദേശികൻ എഡ്ഗാർ തേഴ്സ്റ്റണ് മന്നനാരുടെ വസ്ത്രവിധാനത്തെ പറ്റി വർണ്ണിക്കുന്നത് ഇങ്ങനെ- മന്നനാന്മാർ വരകത്ത് ഇല്ലംസമ്പ്രദായത്തിൽ നിന്നുള്ളവർ (വരക തിയർ) ആയിരുന്നു. കഴുത്തിൽ സ്വർണ്ണാഭരണങ്ങളും സിൽക്ക് തുണി ധരിച്ചു അരയ്ക്ക് ചുറ്റും വാൾ തൂക്കി പരിചയും തുടങ്ങിയവ വഹിചാണ് വരകത്ത് ഇല്ലം സമ്പ്രധായ മന്നനാന്മാർ എന്നിവരെ കാണപ്പെട്ടത്. വാളിന് നേർത്ത വഴക്കമുള്ള ഉരുക്ക് കൊണ്ടാണ് നിർമ്മിച്ചത്, സമാനമായ ബെൽറ്റിന് ചുറ്റും ധരിച്ചിരുന്നു, പോയിന്റിനടുത്തുള്ള ഒരു ചെറിയ ദ്വാരത്തിലൂടെ പോയിന്റ് ഹിൽട്ടിലേക്ക് ഉറപ്പിക്കുന്നു. എന്നിങ്ങനെ ആയിരുന്നു അദ്ദേഹം വിവരിക്കുന്നത്.
അധികാര സ്ഥാനം
ഉത്തരമലബാറിലെ മറ്റു തീയരെ പോലെ തന്നെ മന്നനാര് മരുമക്കതായികൾ ആയിരുന്നു. മന്നനാര് ആയി സ്ഥാനമേൽക്കുന്നത് അരമനയിലെ മൂത്ത പുത്രനായ വ്യക്തിക്ക് ആയിരുന്നു. മൂത്ത പുത്രൻ രാജാധികാരം എൽക്കുന്നത് അരിയിട്ടുവാഴ്ചക്ക് ശേഷം ആയിരുന്നു. സന്തതികൾ ഇല്ലാതെ വരുമ്പോൾ രാജകുടുംബവും തീയർസമുദായ അംഗങ്ങളും കൂടെ ഒരു ഘോഷയാത്രയായി കുറുമാത്തൂർ മനയിലേക്ക് പോകും (നമ്പൂതിരി മന) എന്നിട്ട് നേരിട്ട് നമ്പൂതിരി അന്ധർജനത്തെ ഭാര്യ ആയി സ്വീകരിക്കും, അടുത്ത അനന്ദരവകാശിക്ക് വേണ്ടി.
അരമന ആചാരം
പണ്ട് ഭ്രഷ്ട്ട കല്പിച്ച നമ്പൂതിരി സ്ത്രീകളെ മന്നനാർ സംരക്ഷിക്കണം എന്ന് ഒരു വ്യവസ്ഥ ഉണ്ടായിരുന്നു, സ്ത്രീ കിഴക്കേ കവാട്ത്തിലൂടെ അരമനയിൽ പ്രവേശിച്ചാൽ മന്നനാരുടെ ഭാര്യ ആയി അത് പോലെ സ്ത്രീ വടക്കേ കവാടത്തിലൂടെ ആണ് അരമനയിൽ പ്രവേശിക്കുന്നതെങ്കിൽ മന്നനാരുടെ സഹോദരി ആവും. ഇങ്ങനെ ഉള്ള ആചാരങ്ങൾ അരമനയിൽ ആചരിച്ചിരുന്നു.
അവലംബം
വർഗ്ഗം:കേരളത്തിലെ നാട്ടുരാജ്യങ്ങൾ
വി.പി. രാമചന്ദ്രൻ
കേരളത്തിലെ പ്രമുഖ മാധ്യമ പ്രവർത്തകരിലൊരാളാണ് വി.പി.ആർ എന്നറിയപ്പെടുന്ന'''വി.പി. രാമചന്ദ്രൻ''' (ജനനം : ). അസോസിയേറ്റഡ് പ്രസ് (എ.പി.), പ്രസ് ട്രസ്റ്റ് ഓഫ് ഇന്ത്യ (പി.ടി.ഐ) തുടങ്ങിയ വാർത്താ ഏജൻസികളിലും പ്രവർത്തിച്ചു. മാധ്യമമേഖലയ്ക്ക് നൽകിയ സമഗ്ര സംഭാവനയ്ക്കുള്ള സ്വദേശാഭിമാനി-കേസരി പുരസ്‌കാരം ലഭിച്ചിട്ടുണ്ട്.
ജീവിതരേഖ
1924ൽ തൃശൂരിലെ വടക്കാഞ്ചേരിയിൽ ജനിച്ചു. പി.ടി.ഐ.യുടെ ടെലിപ്രിന്റർ ഓപ്പറേറായി മാധ്യമ രംഗത്തെത്തി. 1964 ൽ യു.എൻ.ഐയുടെ ഡൽഹി ബ്യൂറോ ചീഫ് ആയി. യു.എൻ.ഐ. ഡപ്യൂട്ടി ജനറൽ മാനേജർ ആയും പ്രവർത്തിച്ചു. സമാചാർ ഭാരതി എന്ന വാർത്താ ഏജൻസിയുടെ റാഞ്ചി ലേഖകനായും പ്രവർത്തിച്ചിട്ടുണ്ട്. അടിയന്തരാവസ്ഥയോട് എതിർപ്പ് പ്രകടിപ്പിച്ചതിനെത്തുടർന്ന് വി.പി.ആറിനെ തരംതാഴ്ത്തി സാധാരണ ലേഖകനാക്കി റാഞ്ചിക്കയക്കുകയായിരുന്നു.
1962ലെ ഇന്ത്യാ-ചൈനാ യുദ്ധം, ജനറൽ അയൂബ്ഖാന്റെ നേതൃത്വത്തിലുള്ള പട്ടാള വിപ്ളവം, ഉഗാണ്ടയിലെ ഏകാധിപതി ഇദി അമീനുമായുള്ള ഇന്റർവ്യൂ തുടങ്ങി നിരവധി മാധ്യമ റിപ്പോർട്ടുകളും അഭിമുഖങ്ങളും ശ്രദ്ധേയങ്ങളാണ്. പി.ടി.ഐയുടെ പാകിസ്താൻ ലേഖകനായി ലാഹോറിലും റാവൽപിണ്ടിയിലും പവർത്തിച്ചിട്ടുണ്ട്. യു.എൻ.ഐ. വിട്ട്, 1978 മുതൽ 84 വരെ മാതൃഭൂമിയിൽ എക്‌സിക്യൂട്ടീവ് എഡിറ്ററും പിന്നീട് പത്രാധിപരുമായി. തൃശൂർ എക്‌സ്പ്രസിൽ മാനേജിംഗ് എഡിറ്ററായും പ്രവർത്തിച്ചു. കേരള പ്രസ് അക്കാദമി ചെയർമാൻ എന്ന നിലയിൽ മാധ്യമ കോഴ്സുകൾ ആരംഭിക്കുന്നതിനു നേതൃത്ത്വം നൽകി.
കൃതികൾ
മാമ്പഴക്കാലം
ഹാഫീസ് മുഹമ്മദ് സയീദ്
പാകിസ്താൻ ഭീകരനും ലഷ്കർ-ഇ-ത്വയ്യിബ നേതാവുമാണ് ഹാഫീസ് മുഹമ്മദ് സയീദ്.
വി.പി. രാമചന്ദ്രൻ
പുറം കണ്ണികൾ
വർഗ്ഗം:പത്രപ്രവർത്തകർ വർഗ്ഗം:1924-ൽ ജനിച്ചവർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:ഇന്ത്യയിലെ പത്രപ്രവർത്തകർ വർഗ്ഗം:സ്വദേശാഭിമാനി-കേസരി പുരസ്‌കാരം ലഭിച്ചവർ
ഹാഫീസ് മുഹമ്മദ് സയീദ്
വർഗ്ഗം:ഇന്ത്യ തേടുന്ന പിടികിട്ടാപുള്ളികൾ വർഗ്ഗം:1950-ൽ ജനിച്ചവർ വർഗ്ഗം:2020-ൽ മരിച്ചവർ
ആൽബർട്ട് തടാകം
ഭൂമിശാസ്ത്രം
ആഫ്രിക്കൻ ഭൂഖണ്ഡത്തിന്റെ മധ്യഭാഗത്തായി ഉഗാണ്ടയുടെയും ഡെമോക്രാറ്റിക് റിപ്പബ്ലിക് ഓഫ് കോംഗോയുടെയും അതിർത്തിയിലാണ് ആൽബർട്ട് തടാകം സ്ഥിതി ചെയ്യുന്നത്. ഈസ്റ്റ് ആഫ്രിക്കൻ റിഫ്റ്റിൻറെ പടിഞ്ഞാറൻ ശാഖയായ ആൽബർട്ടൈൻ റിഫ്റ്റിലെ തടാകങ്ങളുടെ ശൃംഖലയുടെ വടക്കേയറ്റത്താണ് ഇതിൻറെ സ്ഥാനം. ഏകദേശം 160 കിലോമീറ്റർ (99 മൈൽ) നീളവും 30 കിലോമീറ്റർ (19 മൈൽ) വീതിയും 51 മീറ്റർ (167 അടി) പരമാവധി ആഴവുമുള്ള ഇതിന് സമുദ്രനിരപ്പിൽ നിന്ന് 619 മീറ്റർ (2,031 അടി) ഉയരമുണ്ട്.
പർകാചിക് ഹിമാനി
ഇന്ത്യയിലെ ലഡാക്കിലെ കാർഗിലിലെ ഒരു പർവത ഹിമാനിയാണ് പർകാചിക് ഹിമാനികൾ.
നൺ-കുൻ ചരിവുകളിൽ നിന്ന് സാവധാനം സഞ്ചരിക്കുന്ന ഐസ് പിണ്ഡമാണ് പാർക്കാചിക്കിൽ സ്ഥിതിചെയ്യുന്ന പാർക്കാചിക് ഗ്ലേസിയർ. ഈ ഹിമത്തിന്റെ പിണ്ഡം ഒടുവിൽ സുരു നദിയിൽ പതിക്കുന്നു, ഇത് വലിയ ഹിമപാതത്തിന്റെ കാഴ്ചകൾ നൽകുന്നു.
ഹിമത്തിന്റെ വലിയ സ്ലാബുകൾ ഇടയ്ക്കിടെ ഹിമാനിയുടെ 300 അടി ഉയരമുള്ള മുൻവശത്തെ മതിൽ നിന്ന് പുറംതള്ളുന്നു. സന്ദർശകർക്ക് ഹിമാനിയുടെ മുകളിലേക്ക് നടക്കാൻ സുരു നദിക്ക് മുകളിലുള്ള ഒരു പൊന്തിക്കിടക്കുന്ന ഫുട്ബ്രിഡ്ജ് ഉണ്ട്. ചില പർവതാരോഹകർ കന്യാസ്ത്രീപർവ്വതത്തെ അളക്കാനായി എത്തിപ്പെടാൻ ബുദ്ധിമുട്ടുള്ള വടക്കൻ മുഖത്തെത്താൻ ഈ ഹിമാനിയെ ഉപയോഗിക്കുന്നു.
മുകളിലെ സുരു താഴ്‌വരയിൽ ക്യാമ്പിംഗ് ഏരിയകൾ വാഗ്ദാനം ചെയ്യുന്നു. അടുത്തുള്ള ആകർഷണ സ്ഥലമാണ് പാനികർ.
കാർഗിലിൽ നിന്ന് 90 കിലോമീറ്റർ വടക്ക് ആയി പാർക്കച്ചിക്കിനെ സമീപിക്കാം.
പരാമർശങ്ങൾ
വർഗ്ഗം:Coordinates on Wikidata വർഗ്ഗം:ഹിമാനികൾ വർഗ്ഗം:ഇന്ത്യയിലെ ഹിമാനികൾ
അർധ് സത്യ
ഗോവിന്ദ് നിഹലാനി എന്ന ഇന്ത്യൻ സംവിധായകന്റെ പ്രശസ്തമായ സിനിമയാണ് അർധ് സത്യ. 1983 നിഹലാനി സംവിധാനം ചെയ്ത ഈ സിനിമയുടെ തിരക്കഥ രചിച്ചത് വിജയ് തെണ്ടുൽക്കർ എന്ന മറാഠി നാടകകൃത്ത് ആയിരുന്നു. എസ്. ഡി പവാൽക്കറുടെ സൂര്യ എന്ന ചെറുകഥയെ അടിസ്ഥാനപ്പെടുത്തിയാണ് തെണ്ടുൽക്കർ ഈ തിരക്കഥ തയ്യാറാക്കിയത്. ഗോവിന്ദ് നിഹലാനിയുടെ രണ്ടാമത്തെ സിനിമയായിരുന്നു ഇത്. ആദ്യ സിനിമയായ ആക്രോശ് (1980) പ്രശസ്തമാണ്.
ഈ അതിപ്രശസ്തമായ പൊലീസ് സിനിമയിൽ പ്രധാന കഥാപാത്രമായ പൊലീസ്കാരനായി ഓം പുരി ആണ് അഭിനയിക്കുന്നത്. നായകൻ, തന്റെ ചുറ്റുപാടുമുള്ള പൈശാചികതയോടും തന്റെ സ്വന്തം ചപലതകളോടും സമരം ചെയ്യുന്നു. ഈ സിനിമയിൽ ഓം പുരിക്കൊപ്പം, അമ്രീഷ് പുരി, സ്മിതാ പാട്ടീൽ, നാസീറുദ്ദീൻ ഷാ, സദാശിവ് അമ്രപുർക്കർ തുടങ്ങിയവരും അഭിനയിക്കുന്നു. മറാത്തി കവിയായ ദിലീപ് ചിത്രെയുടെ തീം കവിതയും ഈ ചിത്രത്തിലുണ്ട്. ഇത് ഒരു മറാത്തി നാടകമായിരുന്നു. The title of the film came from a poem written by Dilip Chitre. ദിലീപ് ചിത്രെ രചിച്ച ഒരു കവിതയുടെ തലക്കെട്ടിൽനിന്നാണ് ഈ ചിത്രത്തിന്റെ പേരു വന്നത്.
അർധ് സത്യ അനേകം പുരസ്കാരങ്ങൾ നേടിയിട്ടുണ്ട്. ഇന്ത്യൻ ചലച്ചിത്രലോകത്തെ ഒരു നാഷികക്കല്ലായ സിനിമയായി ഈ ചിത്രം മാറി. ഇന്ത്യയിൽ നിർമ്മിക്കപ്പെട്ട പൊലീസ് സംബന്ധമായ ഏറ്റവും നല്ല സിനിമയായി ഈ സിനിമയെ കരുതിവരുന്നു. 1984ൽ അർധ് സത്യയുടെ തുടർച്ചയായ സിനിമയായ പാർട്ടി ഇറങ്ങി.
റ്റ്സാവോ വെസ്റ്റ് ദേശീയോദ്യാനം
റ്റ്സാവോ വെസ്റ്റ് ദേശീയോദ്യാനം കെനിയയിലെ കോസ്റ്റ് പ്രവിശ്യ യിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഇതിൻറെ ആകെ വിസ്തീർണ്ണം 9,065 ചതുരശ്ര കിലോമീറ്ററാണ്. A109 റോഡ് എന്ന നെയ്റോബി-മൊംബാസ പാതയും ഒരു റെയിൽവേയും ചേർന്ന് റ്റ്സാവോ വെസ്റ്റ് ദേശീയോദ്യാനത്തെ സമീപത്തുള്ള റ്റ്സാവോ ഈസ്റ്റ് ദേശീയോദ്യാവുമായി വേർതിരിക്കുന്നു. ദേശീയോദ്യാനവും സമീപത്തുള്ള മേച്ചിൽപ്പുറങ്ങളും മറ്റ് സംരക്ഷിത പ്രദേശങ്ങളും ചേർന്ന് റ്റ്സാവോ കൺസർവേഷൻ് ഏരിയ എന്നറിയപ്പെടുന്നു.
സുമോ വെസ്റ്റ്, മസിമ സ്പ്രിങ്ങ്സ്, സമ്പന്നമായ വ്യത്യസ്ത വന്യജീവികൾ, നല്ല റോഡ് സംവിധാനം, റിനോ റിസേർവ്, റോക്ക് ക്ലൈംബിംഗ്, സോവൊ നദിയിലൂടെ ഗൈഡുകളിലൂടെ നടക്കാനാവുന്നത്. മനോഹരമായ പ്രകൃതി ദൃശ്യങ്ങൾ, മ്‍സിമ അരുവികൾ, സമ്പന്നവും വൈവിദ്ധമാർന്നതുമായ ജീവജാലങ്ങൾ, നല്ല റോഡ് ശൃംഖല, റിനോ റിസർവ്വ്, മലകയറ്റത്തിനുള്ള സാദ്ധ്യതകൾ, ഗൈഡുകളുമൊത്ത് റ്റ്സാവോ നദിയ്ക്കു സമാന്തരമായുള്ള കാൽനടയാത്ര എന്നിവയെല്ലാം കാരണമായി സഞ്ചാരികൾളെ കൂടുതൽ ആകർഷിക്കുന്ന ദേശീയോദ്യാനമാണിത്. കെനിയ വൈൽഡ് ലൈഫ് സർവ്വീസാണ് ഈ ഉദ്യാനം നടത്തുന്നത്.
അവലംബം
വർഗ്ഗം:കെനിയയിലെ ദേശീയോദ്യാനങ്ങൾ
ദീനാ സിംഗർ
വിദ്യാഭ്യാസം
ജർമ്മൻ-ജൂത വംശജനും ഗണിതശാസ്ത്രജ്ഞനുമായിരുന്ന മെനാഹേം മാക്സ് ഷിഫറിന്റെ മകളാണ് ദിനാ ഷിഫർ സിംഗർ. അവർ 1969-ൽ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (എംഐടി) ജീവശാസ്ത്രത്തിലും ലൈഫ് സയൻസിലും ബി.എസ്. പൂർത്തിയാക്കി കൊളംബിയ സർവ്വകലാശാലിയിലെ മനുഷ്യ ജനിതകശാസ്ത്രത്തിലും ജൈവരസന്ത്രത്തിലും സിംഗർ പി.എച്ച്.ഡി. നേടി. അവരുടെ 1975-ലെ പ്രബന്ധത്തിന്റെ തലക്കെട്ട്, Erythropoietic differentiation in murine erythroleukemia cells (Friend) എന്നായിരുന്നു. നാഷണൽ കാൻസർ ഇൻസ്റ്റിറ്റ്യൂട്ട് (എൻസിഐ) ലബോറട്ടറി ഓഫ് ബയോകെമിസ്ട്രിയിൽ അവർ പോസ്റ്റ്ഡോക്ടറൽ ഫെലോ ആയിരുന്നു.
കരിയർ
1975 ൽ സിംഗർ എൻസിഐയിൽ ചേർന്നു. അവർ 1999 മുതൽ 2019 വരെ എൻസിഐ ഡിവിഷൻ ഓഫ് കാൻസർ ബയോളജി (ഡിസിബി) മേധാവിയായി സേവനമനുഷ്ഠിച്ചു, അതേ സമയം മുതിർന്ന ഇൻവെസ്റ്റിഗേറ്ററായും പരീക്ഷണാത്മക ഇമ്മ്യൂണോളജി ബ്രാഞ്ചിന്റെ മോളിക്യുലാർ റെഗുലേഷൻ വിഭാഗത്തിന്റെ മേധാവിയായും സേവനമനുഷ്ഠിച്ചു. 2019-ൽ, സിംഗർ എൻസിഐയുടെ ശാസ്ത്രീയ തന്ത്രത്തിനും വികസനത്തിനുമുള്ള ഉപമേധാവിയായി തിരഞ്ഞെടുക്കപ്പെട്ടു. അവർ NCI സെന്റർ ഫോർ സ്ട്രാറ്റജിക് സയന്റിഫിക് ഇനിഷ്യേറ്റീവ്സ്, സെന്റർ ഫോർ റിസർച്ച് സ്ട്രാറ്റജി, സെന്റർ ടു റിഡ്യൂസ് കാൻസർ ഹെൽത്ത് ഡിസ്പെരിറ്റിസ്, സെന്റർ ഫോർ കാൻസർ ട്രെയിനിംഗ് എന്നിവയുടെ മേൽനോട്ടം വഹിക്കുന്നു.
2020-ന്റെ തുടക്കത്തിൽ, കോവിഡ്-19 ആഗോള മഹാമാരിയോടുള്ള NCI യുടെ പ്രതികരണത്തിന്റെ ഭാഗമായി, SARS-CoV-2 വൈറൽ പുറപ്പെടുവിച്ച രോഗപ്രതിരോധ പ്രതികരണങ്ങളെ ചിത്രീകരിക്കുന്നതിനുള്ള സീറോളജിക്കൽ ടെസ്റ്റിംഗ് ശേഷിയും ഗവേഷണവും വിപുലീകരിക്കുന്നതിനായി സീറോളജിക്കൽ സയൻസസ് നെറ്റ്‌വർക്ക് (സെറോനെറ്റ്) അതിവേഗം സൃഷ്ടിക്കാൻ അവർ നേതൃത്വം നൽകി. അണുബാധ. ക്യാൻസർ ഗവേഷണം ത്വരിതപ്പെടുത്തുന്നതിനുള്ള 1.8 ബില്യൺ ഡോളറിന്റെ സംരംഭമായ ക്യാൻസർ മൂൺഷോട്ട്എസ്എമ്മിന്റെ ശാസ്ത്രീയ ദിശ വികസിപ്പിക്കുന്നതിന് വിദഗ്ധരുടെ ബ്ലൂ റിബൺ പാനലിന്റെ (ബിആർപി) സഹ അധ്യക്ഷനായിരുന്നു സിംഗർ. എൻസിഐയുടെ കാൻസർ മൂൺഷോട്ട് നടപ്പിലാക്കുന്നതിന് അവർ നേതൃത്വം നൽകുന്നത് തുടരുന്നു, ഇത് ബിആർപിയുടെ ശുപാർശകൾ പരിഹരിക്കുന്നതിനായി 240 പുതിയ ഗവേഷണ പ്രവർത്തനങ്ങൾക്ക് കാരണമായി.